title: Teinitytön kasvatusopas

text: Sarjaa kuvattiin Yhdysvalloissa Walt Disneyn studiolla Kaliforniassa ja sen jakelijana toimii Disneyn alaosastot Disney-ABC Domestic Television ja Disney Media Distribution. Yhdysvalloissa sarjaa esitti ABC, Suomessa Nelonen ja TV5.Sarjan englanninkielinen nimi "8 Simple rules" viittaa perheen isän keksimiin sääntöihin jotka ovat:


title: Teinitytön kasvatusopas

text: Walt Disney Studios Home Entertainment julkaisi sarjasta DVD:llä vain ensimmäisen tuotantokauden. Lionsgate Home Entertainment ilmoitti elokuussa 2008 ostaneensa sarjan oikeudet ABC Studiolta ja julkaisi toisen tuotantokauden seuraavana vuonna.


title: Kouritenga

text: Kouritenga on yksi Burkina Fason 45 provinssista. Se sijaitsee itäisessä Burkina Fasossa Centre-Estin hallintoalueella ja sen pääkaupunki on Koupéla. Vuoden 2006 väestönlaskennassa provinssin väkiluvuksi saatiin 330 342 asukasta.


title: Noumbiel

text: Noumbiel on yksi Burkina Fason 45 provinssista. Se sijaitsee Burkina Fason eteläosassa Sud-Ouestin hallintoalueella ja sen pääkaupunki on Batié. Vuoden 2006 väestönlaskennassa provinssin väkiluku oli 69 992.


title: Henrik (Tanskan prinssi)

text: Prinssi Henrik (synt. Henri Marie Jean André de Laborde de Monpezat; 11. kesäkuuta 1934 Talence, Gironde, Ranska – 13. helmikuuta 2018 Fredensborgin linna, Fredensborgin kunta, Tanska) oli ranskalainen kreivi, diplomaatti ja Tanskan kuningatar Margareeta II:n puoliso.


title: Henrik (Tanskan prinssi)

text: Henri Laborde de Monpezat syntyi Talencessa Gironden departementissa Ranskassa André de Laborde de Monpezatin (1907–1998) ja tämän vaimon Renée Doursenotin (1908–2001) pojaksi. De Montpezat vietti viisi vuotta Ranskan Indokiinassa (nykyisessä Vietnamissa), missä hänen isänsä oli perheen liikeasioissa. De Montpezat palasi Hanoihin vuonna 1950 ja pääsi vuonna 1952 ylioppilaaksi Hanoin ranskalaisesta lukiosta. Vuosina 1952–1957 hän opiskeli lakia Sorbonnen yliopistossa Pariisissa ja kiinan ja vietnamin kieltä École Nationale des Langues Orientalesin instituutissa. Hän opiskeli myös Hongkongissa vuonna 1957 ja Saigonissa vuonna 1958.


title: Henrik (Tanskan prinssi)

text: De Montpezat palveli Ranskan Algeriassa Ranskan armeijassa vuosina 1959–1962. Vuonna 1961 hän meni Ranskan ulkoministeriön palvelukseen, ja vuosina 1963–1967 hän toimi lähetystösihteerinä Ranskan Lontoon-suurlähetystössä.


title: Henrik (Tanskan prinssi)

text: De Monpezat avioitui 10. heinäkuuta 1967 Tanskan silloisen prinsessan Margareetan kanssa. Häiden jälkeen hänen nimensä tanskannettiin Henristä Henrikiksi. Avioliitosta syntyi kaksi poikaa, Frederik André Henrik Christian ja Joachim Holger Waldemar Christian.


title: Henrik (Tanskan prinssi)

text: Henrikin äidinkieli oli ranska, mutta häiden jälkeen hän oppi nopeasti tanskan kielen. Hän puhui sujuvasti myös englantia, kiinaa ja vietnamia.


title: Henrik (Tanskan prinssi)

text: Vuodenvaihteessa 2016 kuningatar ilmoitti prinssi Henrikin jäävän eläkkeelle prinssipuolison julkisista tehtävistä. Syyskuussa 2017 Tanskan hovi ilmoitti prinssi Henrikin sairastavan dementiaa, joka on ”edennyt pidemmälle kuin mitä prinssin iän perusteella voisi odottaa”. Henrik oli aiemmin samana vuonna ilmaissut olevansa tyytymätön asemaan, joka hänellä on ollut Tanskan kuningashuoneessa, eikä hän halunnut tulla haudatuksi puolisonsa kuningatar Margareetan vierelle Roskilden tuomiokirkkoon.


title: Henrik (Tanskan prinssi)

text: Henrik joutui sairaalahoitoon Rigshospitaletiin 28. tammikuuta 2018 pian Egyptissä viettämänsä loman jälkeen. Hänen kerrottiin saaneen keuhkoinfektion hyvänlaatuiseksi todetun keuhkokasvaimen tutkimisen jälkeen. Infektio oli ollut jo paranemassa, mutta helmikuussa 2018 Henrikin tilassa kerrottiin tapahtuneen vakava käänne huonompaan suuntaan, mutta hänen terveydentilaansa ei kommentoitu sen tarkemmin. Kuninkaallisen perheen jäsenet kävivät sairaalassa prinssin luona, ja kruununprinssi Fredrik palasi Tanskaan talviolympialaisiin liittyvältä matkaltaan Etelä-Koreasta. Myös prinssin sisar Catherine de Monpezat kävi veljensä luona sairaalassa. Kuningashuone ilmoitti 13. helmikuuta 2018, että prinssi oli toiveensa mukaisesti siirretty sairaalasta Fredensborgin linnaan, koska hän halusi viettää viimeiset hetkensä kotonaan perheensä parissa.


title: Henrik (Tanskan prinssi)

text: Prinssi Henrik kuoli Fredensborgissa myöhään 13. helmikuuta 2018. Hänet tuhkattiin, ja tuhkaa ei hänen omasta tahdostaan haudata Margareetalle varattuun hautaan vaan mereen ja Fredensborgin linnan puutarhaan.


title: Kourwéogo

text: Kourwéogo on provinssi Burkina Fason keskiosassa Plateau-Centralin hallintoalueella. Provinssissa oli vuonna 2006 yhteensä 136 017 asukasta. Provinssin pääkaupunki on Boussé, jossa oli vuonna 2006 yhteensä 41 455 asukasta.


title: Mouhoun

text: Mouhoun on provinssi läntisessä Burkina Fasossa Boucle du Mouhounin hallintoalueella. Siellä on vuoden 2006 väestönlaskennan mukaan 298 088 asukasta ja sen pinta-ala on 6 668 neliökilometriä. Provinssin pääkaupunki on Dédougou.


title: Nahouri

text: Nahouri on provinssi Burkina Fason eteläosassa Centre-Sudin hallintoalueella. Siellä oli vuoden 2006 väestönlaskennassa yhteensä 155 463 asukasta. Provinssin pääkaupunki on Pô, jossa oli 50 360 asukasta.


title: Namentenga

text: Namentenga on provinssi Burkina Fason koillisosassa Centre-Nordin hallintoalueella. Siellä oli vuoden 2006 väestönlaskennan mukaan yhteensä 327 749 asukasta. Provinssin pääkaupunki on Boulsa, jossa oli yhteensä 80 453 asukasta.


title: Nayala

text: Nayala on provinssi Burkina Fason luoteisosassa Boucle du Mouhounin hallintoalueella. Siellä oli vuoden 2006 väestönlaskennassa yhteensä 162 869 asukasta. Provinssin pääkaupunki on Toma, jossa oli vuonna 2006 yhteensä 29 003 asukasta.


title: Arkansas’n yliopisto

text: Arkansas'n yliopisto (, tunnetaan paikallisesti nimellä "the U. of A." tai "The Hill") on julkinen yliopisto, jonka pääkampus on Fayettevillessä. Se perustettiin nimellä Arkansas Industrial University vuonna 1871, ja nykyinen nimi otettiin käyttöön vuonna 1899. Sen opetusohjelman painopisteitä ovat maatalous ja liiketalous.


title: Arkansas’n yliopisto

text: Syyslukukaudella 2005 opiskelijamäärä oli 17 821, joista 2 948 eli 17 prosenttia oli jatko-opiskelijoita. Yliopiston kampuksella on 130 rakennusta, ja opinto-ohjelmia on yli 200. Opiskelijoiden ja työntekijöiden määrällinen suhde on 17:1.


title: Arkansas’n yliopisto

text: Yliopistoon kuuluu Little Rockissa opetusta antava "Clinton School of Public Service".


title: Arkansas’n yliopisto

text: Jokaisen valmistuvan opiskelijan nimi kaiverretaan betoniseen kävelytiehen kampuksella. Perinteen aloitti ensimmäinen valmistunut vuosikurssi 1871, joka kirjoitti nimensä vanhaan pääkatuun. Kun kampus ja valmistuvat luokat ovat kasvaneet, lähes kaikilla kävelyteillä on nimiä. Vuonna 1986 kehitettiin erikoislaite nimeltä "Senior Sand Hog", jolla kaiverretaan joka vuosi tuhansia nimiä.


title: Tom Angelripper

text: Tom Angelripper (oikealta nimeltään Thomas Such, s. 19. helmikuuta 1963 Gelsenkirchen, Länsi-Saksa) on Sodom-yhtyeen perustaja, laulaja-basisti sekä kappaleiden kirjoittaja. Hänellä on myös toinen yhtye, Onkel Tom Angelripper, joka usein lasketaan hänen sooloprojektikseen.


title: Tom Angelripper

text: Sodom


title: Tom Angelripper

text: Soolo


title: Tom Angelripper

text: Dezperadoz


title: Tom Angelripper

text: Die Knappen


title: Tom Angelripper

text: Vieraana


title: Damnation and a Day

text: Damnation and a Day (510963-2) on Cradle of Filthin kymmenes julkaisu ja samalla viides täyspitkä studioalbumi, joka sisältää kokonaan uutta tuotantoa. Se on jaettu neljään osaan samalle levylle. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth.


title: Damnation and a Day

text: Levy on nauhoitettu vuoden 2002 loppupuoliskolla New Rising studioilla, ja julkaistu seuraavana vuonna 2003.


title: Damnation and a Day

text: "Damnation and a Day" sisältää paljon vaikutteita klassisesta musiikista, ja siinä onkin mukana 40-henkinen sinfoniaorkesteri ja 32-henkinen kuoro. Levy kertoo tarinaa raamatun tapahtumista, Luciferin silmien kautta seurattuna.


title: Ernest Yonli

text: Paramanga Ernest Yonli on Burkina Fason pääministeri. Hän on syntynyt vuonna 1956 ja tuli pääministeriksi vuonna 2000. Yonli kuuluu hallitsevaan CDP-puolueeseen ja on kotoisin Tapoan maakunnasta.


title: National American University

text: National American University tai NAU on yhdysvaltalainen yksityisesti omistettu usean kampuksen yliopisto, joka perustettiin vuonna 1941. Sillä on kampukset Etelä-Dakotassa, Minnesotassa, Missourissa, Kansasissa, Coloradossa ja New Mexicossa. NAUlla on myös Internet-kursseja, joilla on kansainvälisiä opiskelijoita.


title: Aguri Suzuki

text: Aguri Suzuki (, s. 8. syyskuuta 1960 Tokio, Japani) on entinen japanilainen autourheilija ja entinen Formula 1 -tallin tallipäällikkö. Hän on Takuma Satōn ja Satoru Nakajiman ohella yksi menestyneimmistä japanilaisista Formula 1 -kuljettajista. Suzuki kilpaili Formula 1:ssä kausilla 1988–1995.


title: Aguri Suzuki

text: Suzukin uran ensimmäinen merkittävä virstanpylväs oli Japanin Formula 3 -sarjan hopeasija vuonna 1983. Hän jäi voittaja Fujiwarasta 12 pistettä. Kaksikko erottui sarjassa muista varsin selvästi. Fujiwara voitti seitsemästä osakilpailusta neljä ja oli jokaisessa kisassa palkintopallilla. Suzukin saldo oli kaksi voittoa ja viisi TOP-3 sijoitusta. Formula 3:n ohella Suzuki ajoi satunnaisia kilpailuja FIA:n World Endurance Championship -sarjassa kausilla 1982, 1983 ja 1985.


title: Aguri Suzuki

text: 1986 Suzuki voitti Japanin Touring Car -luokan mestaruuden yhdessä Takao Wadan kanssa Nissan Motorsportin tehdaskuljettajana.


title: Aguri Suzuki

text: Suzuki sijoittui Japanin Formula 3000 -sarjassa toiseksi kaudella 1987 ja voitti seuraavana vuonna sarjan mestaruuden. Hän osallistui lisäksi Le Mansin 24 tunnin ajoon ilman menestystä.


title: Aguri Suzuki

text: Suzuki osallistui 88 Formula 1 -sarjan Grand Prix -kilpailuun uransa aikana. Hänen parhaaksi F1-sijoituksekseen jäi kolmas sija vuoden 1990 Japanin Grand Prix'sta. F1-uransa jälkeen Suzuki osallistui muun muassa muutamaan Le Mansin 24 tunnin ajoon joista vuonna 1998 saavutuksena oli yleiskilpailun 3. sija Nissanilla. Suzuki teki paluun F1-sarjaan kaudella 2006, tällä kertaa tallipäällikön ja tallin omistajan roolissa. Hän toimi Super Aguri -tallin tallipäällikkönä ja testiajajana vuodesta 2006 vuoteen 2008, jolloin talli joutui talousvaikeuksien takia jättäytymään sarjasta.


title: Aguri Suzuki

text: Vuodesta 2014 hän on toiminut Formula E -sarjassa Amlin Agurin tallipäällikkönä.


title: Piritta Hagman

text: Piritta Sini Kyllikki Hagman (o.s. Hannula, s. 7. elokuuta 1979 Pori) on vuoden 2003 Miss Suomen 1. perintöprinsessa ja vuoden 2004 Miss Skandinavia. Hän on naimisissa jääkiekkoilija Niklas Hagmanin kanssa. Toukokuussa 2018 pari ilmoitti eroavansa. Pariskunnalla on kolme lasta, Lukas (s. 2007), Lila (s. 2009) ja Eliana (s. 2012).


title: Piritta Hagman

text: Hagman on viime vuosina juontanut televisiossa Nelonen-kanavalla Toisenlaiset äidit -ohjelmaa. Koulutukseltaan hän on fysioterapeutti.


title: Yalen yliopisto

text: Yalen yliopisto eli Yale University on yksityinen yhdysvaltalainen yliopisto New Havenissa Connecticutissa. Se perustettiin vuonna 1701 nimellä Collegiate School, ja se on kolmanneksi vanhin korkeakoulu Yhdysvalloissa ja kuuluu eliittiyliopistojen ryhmään Ivy Leagueen. Yale on hyvin arvostettu yliopisto, ja se on usein kärkisijoilla vertailtaessa maailman yliopistoja.


title: Yalen yliopisto

text: Yalessa työskentelee noin 3 200 opetushenkilökuntaan kuuluvaa, jotka opettavat 5 200 undergraduate-opiskelijaa ja 6 000 graduate-opiskelijaa.


title: Yalen yliopisto

text: Yaleen kuuluu perinteisten tiedekuntien, kuten lääketieteen, teologian, oikeustieteen, terveystieteiden ja teknillisten tieteiden lisäksi muun muassa maatalous- ja metsätieteiden, taiteiden ja musiikin tiedekunnat.


title: Yalen yliopisto

text: Yalen oikeustieteellinen tiedekunta on tunnettu ja arvostettu, ja sieltä on valmistunut useita Yhdysvaltojen presidenttejä ja monia ulkomaisia valtionpäämiehiä. Myös Yalen teatterikoulu on arvostettu, ja sieltä on valmistunut useita Broadway- ja Hollywood-näyttelijöitä.


title: Yalen yliopisto

text: Yalen 70 undergraduate-pääainetta ovat pääasiassa keskittyneet sisältöön "liberal curriculum", ja jotkut undergraduate-laitokset ovat luonteeltaan ammattiin valmistavia (jopa insinöörilaitokset kannustavat ja vaativat opiskelijoita tutkimaan akateemista maailmaa tekniikan ulkopuolella). Noin 20 prosenttia Yalen perusopiskelijoista opiskelee pääaineena luonnontieteitä, 35 prosenttia yhteiskuntatieteitä ja 45 prosenttia taideaineita ja humanistisia tieteitä.


title: Yalen yliopisto

text: Vuonna 2013 Yaleen pääsi 6,7 prosenttia noin 29 000 hakijasta. Se oli Yalen historian alhaisin sisäänpääsyprosentti. Noin 71 prosenttia paikan saaneista ottaa opiskelupaikan Yalesta vastaan. Puolet Yalen opiskelijoista on naisia, noin 30 prosenttia edustaa vähemmistöjä ja noin 10 prosenttia on ulkomaalaisia opiskelijoita. Opiskelijoista 55 prosenttia oli tullut Yaleen julkisista kouluista ja 45 prosenttia itsenäisistä, ulkomaalaisista tai uskonnollisista kouluista.


title: Yalen yliopisto

text: Yale poikkeaa monista muista Yhdysvaltojen suurista yliopistoista siinä, että sillä on opiskelijoilleen asuntoloita, "residential colleges".


title: Yalen yliopisto

text: Yalessa toimii Yhdysvaltojen vanhin opiskelijajärjestö, The Yale Political Union, joka on perustettu vuonna 1934. Muun muassa John Kerry on osallistunut opiskelijajärjestön toiminnassa. Yalessa ilmestyy myös Yhdysvaltojen vanhin, päivittäinen opiskelijalehti Yale Daily News, jonka ensimmäinen numero ilmestyi 1878.


title: Yalen yliopisto

text: Yalessa toimii useita suljettuja yhdistyksiä, kuten Skull and Bones, Scroll and Key, Wolf's Head ja Book and Snake. Niiden jäsenyys on elinikäinen.


title: Yalen yliopisto

text: "Skull and Bones" -järjestön perustivat vuonna 1832 William Huntington Russelli ja Alphonso Taft. Vuoteen 1992 saakka Skull and Bones -järjestö hyväksyi jäseniksi ainoastaan miehiä. Skull and Bones -järjestöön kuuluvat muun muassa George H. W. Bush, George W. Bush, William Howard Taft ja John Kerry.


title: Yalen yliopisto

text: "Scroll and Key" on Yalen toiseksi vanhin salaseura, ja se on perustettu 1842. Yhdistyksen perusti John Addison Porter. Vuosittain salaseuraan valitaan 15 uutta jäsentä, ja valitsijoina ovat vanhat jäsenet. Seura valitsi ensimmäiset naisjäsenet 1989. Järjestö on huomattavasti varakkaampi kuin muut Yalen salaseurat. Järjestö on vuosittain tehnyt huomattavia lahjoituksia yliopistolle. Kuuluisia jäseniä mm. Cyrus Vance, Henry deForest ja Robert Sargent Shriver III (Bobby Shriver).


title: Yalen yliopisto

text: "Wolf's Head" on Yalen neljänneksi vanhin salaseura, joka on perustettu vuonna 1883. Järjestö perustettiin auttamaan uudistamaan sosiaalista systeemiä ja yliopistojen hallintoa.


title: Yalen yliopisto

text: "Book and Snake" on Yalen yksi vanhimmista salaseuroista, joka perustettiin vuonna 1863, ja siitä tuli vuonna 1933 Yalen senioreiden järjestö. Järjestö oli ensimmäinen, joka hyväksyi jäsenikseen naiset ja vähemmistöt. Vuosittain järjestöön valitaan 16 uutta jäsentä, jotka usein ovat esimerkiksi urheilujoukkueiden johtajia. Porter Goss kuuluu kyseiseen järjestöön.


title: Yalen yliopisto

text:
Yliopiston omaisuuden arvo on noin 15 miljardia dollaria. Yalella on useita lahjoittajia, joista ensimmäinen oli Elihu Yale, jonka mukaan yliopisto on nimetty. Vuonna 1954 Yalesta valmistuneet lahjoittivat yhdessä 70 miljoonaa yliopistolle tapaamisessaan vuonna 2004. Vuonna 2012 yliopisto sai lahjoituksina 544 miljoonaa dollaria.
Vuonna 2013 yliopisto sai kaikkojen aikojen suurimman yksittäisen lahjoituksen, kun vuonna 1954 valmistunut Charles B. Johnson antoi sille 250 miljoonaa.


title: Yalen yliopisto

text: Yliopiston kirjasto toimii 15 rakennuksessa, joissa on yhteensä 15 miljoonaa teosta. Yalen kirjasto on yksi Yhdysvaltojen suurimmista ja maailman toiseksi suurin opiskelijakirjasto.


title: Yalen yliopisto

text: Yalen maskotti on koira nimeltä "Handsome Dan", joka on bulldoggi. Yale otti koiran maskotiksi vuonna 1889, ja maskotin virka siirtyy koiralta seuraavalle edellisen kuollessa tai jäädessä eläkkeelle. Handsome Danin arvellaan olevan ensimmäinen elävä maskotti Yhdysvalloissa.


title: Yalen yliopisto

text: Lukuvuonna 2013–2014 Yale oli Times Higher Education -luokittelussa sijalla 11. QS World University Rankings 2013 sijoitti sen sijalle 8. Myös Academic Ranking of World Universities (ARWU) eli Shanghai Ranking laittoi Yalen 11. sijalle, jolla se on ollut vuodesta 2004.


title: Yalen yliopisto

text: Kymmenen tutkijaa on saanut fysiikan, kemian, lääketieteen tai taloustieteen Nobel-palkinnon olleessaan Yalen tai sen Medical Schoolin henkilökuntaa: Lars Onsager 1968, Sidney Altman 1989, Thomas A. Steitz 2009, James Rothman 2013, Tjalling Koopmans 1975, James Tobin 1981, Robert Shiller 2013, George E. Palade 1974. Yliopistoon kytkeytyy tavalla tai toisella kymmeniä Nobel-palkittuja.


title: Yalen yliopisto

text: Yalesta ovat valmistuneet monet Yhdysvaltain presidentit, kuten George H. W. Bush, Bill Clinton (joka opiskeli oikeustiedettä kuten myös hänen puolisonsa Hillary Clinton), ja George W. Bush. Monet vuoden 2004 presidenttiehdokkaista olivat Yalesta: Bush, varapresidentti Dick Cheney, John Kerry, Howard Dean ja Joe Lieberman. Useat Yhdysvaltojen korkeimman oikeuden jäsenet ovat valmistuneet Yalesta.


title: Yalen yliopisto

text: Suomalais-amerikkalainen arkkitehti Eero Saarinen on Yalesta.


title: Sanguié

text: Sanguié on yksi Burkina Fason provinsseista. Sen pääkaupunki on Réo. Provinssi sijaitsee Burkina Fason keskiosissa Centre-Ouestin alueella.


title: Sanguié

text: Vuonna 2016 provinssissa arvioidaan olevan 379 700 asukasta.


title: Pennsylvanian yliopisto

text: Pennsylvanian yliopisto (University of Pennsylvania; Penn on usein käytetty lyhenne; UPenn on myös oikein, mutta harvinaisempi) on yksityinen yliopisto Philadelphiassa, Pennsylvaniassa. Yliopiston mukaan se on neljänneksi vanhin korkeakoulu Yhdysvalloissa ja "Amerikan ensimmäinen yliopisto". Se on myös jäsen eliittiyliopistojen ryhmässä Ivy League. Yliopisto järjestää maailman vanhimman ja suurimman viestijuoksutapahtuman Penn Relaysin. Yliopiston perustaja on Benjamin Franklin.


title: Pennsylvanian yliopisto

text: Yliopiston arvostetuimpia aloja ovat humanistiset tieteet, sosiaalitieteet, arkkitehtuuri ja kasvatustieteet. Lisäksi yliopisto on saanut tunnustusta lääketieteen, oikeustieteen ja kauppatieteen tiedekunnista. Lisäksi yliopistossa voi opiskella muun muassa eläinlääketiedettä, muotoilua ja teknillisiä tieteitä.


title: Pennsylvanian yliopisto

text: Vuonna 2011 yliopisto arvioitiin Yhdysvaltojen viidenneksi parhaaksi yliopistoksi. Aikaisimpina vuosina 2005–2006 yliopisto arvioitiin Yhdysvaltojen neljänneksi parhaaksi yliopistoksi. Yliopiston kauppatieteellinen tiedekunta arvioitiin Yhdysvaltojen parhaaksi kauppatieteelliseksi tiedekunnaksi vuonna 2007. Vuonna 2016 "Times Higher Education" sijoitti Pennsylvanian yliopiston maailman 13. parhaaksi.


title: Pennsylvanian yliopisto

text: Yliopiston pääaineista muun muassa tietojenkäsittely, psykologia, espanjan kieli, biologia, taidehistoria, antropologia ja historia ovat erittäin tunnettuja ja arvostettuja.


title: Pennsylvanian yliopisto

text: Vuonna 2011 yliopisto hyväksyi 12,3 prosenttia hakijoista. Hakijoita oli 31 659. Vuoden 2011 valinnat olivat tiukimmat sitten yliopiston historian. Edellisinä vuosina yliopistoon on päässyt noin 15–20 prosenttia hakijoista. Kaikista tarkimmin yliopisto valitsee oppilaat oikeustieteelliseen, lääketieteelliseen ja kauppatieteelliseen tiedekuntaan. Yliopiston opiskelijoista noin 51,3 prosenttia on naisia. Yliopistoon hakee vuosittain noin 2500 ulkomaalaista opiskelijaa, joista noin 20 prosenttia hyväksytään. Suurin osa ulkomaalaisista opiskelijoista, noin 50 prosenttia, tulee Aasiasta ja noin 14 prosenttia tulee Europasta.


title: Pennsylvanian yliopisto

text: Yliopistosta ovat valmistuneet muun muassa William Henry Harrison, Donald Trump, Warren Buffett, Noam Chomsky, ja Safra Catz.


title: Penn

text: Penn voi tarkoittaa ainakin seuraavia:


title: Ivy League

text: Ivy League (nk. murattiliiga) tarkoittaa kahdeksaa Yhdysvaltain itärannikon korkeakoulua. Termi yhdistetään akateemiseen huippuun, tiukkoihin pääsyvalintoihin ja elitismiin. Ivy League -yliopistot on aina laskettu Yhdysvaltojen 20 parhaan yliopiston joukkoon. Ne houkuttelevat tutkijoita ja opiskelijoita ympäri maailmaa ja saavat paljon rahoitusta toimintaansa.


title: Ivy League

text: Koulut muodostavat myös yliopistourheilujärjestö NCAA:n konferenssin, joka perustettiin vuonna 1954. Konferenssin joukkueet ja urheilijat kilpailevat lajeissaan NCAA:n Division I -tasolla. Kauteen 2010–2011 mennessä Ivy League oli voittanut 43 joukkue- ja 174 henkilökohtaista NCAA-mestaruutta.


title: Philadelphia (täsmennyssivu)

text: Filadelfeia (), Filadelfia tai Philadelphia viittaa seuraaviin paikkoihin:


title: Claremont Colleges

text: Claremont Colleges on seitsemän korkeakoulun muodostama yhteiskonsortio Claremontissa, Kaliforniassa.


title: Claremont Colleges

text: Toisin kuin useimmissa muissa korkeakoulukonsortioissa, Claremont Collegen jäsenkorkeakoulujen kampukset ovat toisistaan kävelymatkan päässä (yhtä lukuun ottamatta).


title: Claremont Colleges

text: Konsortion tarkoituksena on yhdistää monta pientä, itsenäistä korkeakoulua yhteisten toimintojen kautta niin, että toimimalla yhdessä saadaan tarjottua vastaavia palveluja kuin suuremmissa yksittäisissä yliopistoissa. Sen kautta palvellaan kaikkien jäsenkorkeakoulujen hallintoa sekä järjestetään useimmat tukipalvelut (muiden muassa kirjasto, ruokala, urheilu- ja terveyspalvelut). Jäsenkorkeakouluilla on myös yhteisiä laitoksia ja koulutusohjelmia.


title: Claremont Colleges

text: Konsortion korkeakouluissa toimii noin 6 000 opiskelijaa ja yli 3 300 työntekijää. Jäsenkorkeakoulut ovat perinteisesti olleet erittäin suosittuja opiskelijavalinnassa ja ne on usein arvioitu Yhdysvaltain korkeakoulujen parhaimmistoon.


title: Claremont Colleges

text: Viisi yhteisellä nimellä "5Cs" tunnettua undergraduate-collegea:


title: Claremont Colleges

text: Kaksi graduate-yliopistoa:


title: Max Horkheimer

text: Max Horkheimer (14. helmikuuta 1895 Zuffenhausen, nykyisin osa Stuttgartia – 7. heinäkuuta 1973 Nürnberg) oli saksalainen filosofi ja yhteiskuntateoreetikko. Horkheimer oli Institut für Sozialforschung -tutkimuslaitoksen johtajana 1930–1958. Hän oli myös Frankfurtin yliopiston yhteiskuntafilosofian professorina vuosina 1930–1934 ja vuosina 1949–1962 filosofian ja sosiologian professorina. Vuosina 1951–1953 hän toimi Frankfurtin yliopiston rehtorina.


title: Max Horkheimer

text: Horkheimer on niin sanotun Frankfurtin koulukunnan (Herbert Marcuse, Theodor W. Adorno, Leo Löwenthal, Friedrich Pollock, Erich Fromm) perustajahahmo ja sen keskeisten teoreettisten linjausten kirjoittaja. Hän oli keskeinen kriittisen teorian ja länsi-marxilaisuuden kehittäjä. Muun muassa teoksissaan "Valistuksen dialektiikka" (kirjoitettu yhdessä Theodor W. Adornon kanssa) ja "Eclipse of Reason" (1947) sekä lukuisissa artikkeleissaan (muun muassa traditionaalinen ja kriittinen teoria) hän kehitteli syvälle menevää länsimaisen sivilisaation kritiikkiä erityisesti järjen käsitteen luonteen muutosta paikantaen. Horkheimer ajatteli, että kulttuuri ja tietoisuus omasivat osittain erillisen ja aktiivisen roolin talouden ulkopuolella. Tässä hän irtaantui selvästi niin sanotuista vulgaarimarxilaisista yhteiskuntaa kuvaavista teorioista. Hän arvosteli välineellistä järkeä, jonka hän väitti olevan vallitseva järjen muoto niin kapitalistisissa kuin sosialistisissa yhteiskunnissa.


title: Hugh Everett

text: Hugh Everett III (11. marraskuuta 1930 Maryland, Yhdysvallat – 19. heinäkuuta 1982 McLean, Virginia) oli amerikkalainen kvanttifyysikko, joka kehitti kvanttifysikaaliseen tulkintaan perustuvan monimaailmatulkinnan vuonna 1957 väitöskirjassaan, jonka ohjasi John Wheeler ja joka kulki alun perin nimellä suhteellisten tilojen formulointi. Hän jätti fysiikan väitöskirjansa valmistumisen jälkeen lannistuttuaan muiden fyysikoiden heikosta reaktiosta hänen teorioihinsa. Hän kehitti myös yleistetyt Lagrangen kertoimet operaatioanalyysin käyttöön ja sovelsi tätä kaupallisesti puolustusanalyytikkona ja konsulttina tullen monimiljonääriksi.


title: Hugh Everett

text: Hugh Everett oli naimisissa Nancy Goren kanssa ja heillä oli kaksi lasta Mark Oliver Everett, joka on popyhtye Eelsin päävokalisti, ja Elizabeth Everett.


title: Emilia (nimi)

text: Emilia on latinalaisperäinen naisen etunimi. Sen miespuolinen vastine on Emil. Nimet ovat muunnoksia roomalaisesta sukunimestä Aemilius, joka merkitsee latinaksi kilpailijaa. Suomessa nimestä käytetään myös muunnelmia Emiilia ja Emilja.


title: Emilia (nimi)

text: Toukokuuhun 2016 mennessä Suomessa on rekisteröity 82 966 Emilia-nimen saanutta naista ja kymmenkunta miestä. 1980-luvulta alkaen Emilia on ollut yksi suosituimmista tyttöjen nimistä Suomessa. Emiilia-nimen saaneita on vastaavasti rekisteröity lähes 250 ja Emilja-nimen saaneita hieman yli sata.


title: Emilia

text: Emilia tarkoittaa ainakin seuraavia asioita:


title: Emilia Pokkinen

text: Maria Emilia Pokkinen (s. 18. huhtikuuta 1966 Espoo) on suomalainen näyttelijä. Hän on esiintynyt teatterissa ja elokuvissa. Koulutukseltaan Pokkinen on teatteritaiteen maisteri. Hän valmistui Teatterikorkeakoulusta 1989. Pokkinen tunnetaan muun muassa televisiosarjoista "Puhtaat valkeat lakanat", "Parasta aikaa" ja "Tehdas". Nykyisin hän on freelance-näyttelijä.


title: Maurizio Pratesi

text: Maurizio Pratesi (s. 2. helmikuuta 1975) on suomalainen kilpauransa päättänyt koripalloilija. Takamiehenä pelanneen 190-senttisen Pratesin kasvattajaseura oli Kiri-60. Pratesi pelasi vuosia ammattilaisena Euroopassa ja 45 ottelua Suomen miesten maajoukkueessa.


title: Maurizio Pratesi

text: Pratesi lopetti uransa huipputasolla lokakuussa 2006 loukkaantumisten vuoksi, mutta pelattuaan hyvän kauden I-divisioonassa hän jatkoi uraansa pääsarjatasolla pelaten viimeiset kilpaottelunsa vuonna 2007 Korisliigassa Torpan Pojissa, kunnes hänen akillesjänteensä repesi.Pratesin puoliso on lääkäri Emilia Vuorisalmi.


title: Aleksanteri (Kreikka)

text: Aleksanteri (, 1. elokuuta 1893 – 25. lokakuuta 1920) oli Kreikan kuningas, joka hallitsi Kreikkaa vuosina 1917–1920.


title: Aleksanteri (Kreikka)

text: Aleksanteri syntyi Tatóin palatsissa lähellä Ateenaa, Konstantin I:n ja Preussin prinsessa Sofian toiseksi vanhimpana poikana.


title: Aleksanteri (Kreikka)

text: Konstantin I, joka tunnettiin saksalaissympatioistaan, vaati Kreikkaa pysymään puolueettomana ensimmäisessä maailmansodassa, kun taas pääministeri Elefthérios Venizélos vaati liittymistä ententen puolelle. Britti- ja ranskalaisjoukot saapuivat Venizéloksen kutsusta Kreikkaan ja Konstantin ja hänen vanhin poikansa Yrjö (Georgios) pakotettiin maanpakoon. Nuoresta Aleksanterista tuli kuningas. Hänellä ei ollut todellista valtaa, ja hänen ainoaksi tehtäväkseen jäi vierailla rintamilla kannustamassa joukkoja.


title: Aleksanteri (Kreikka)

text: Aleksanteri uhmasi kuitenkin Venizélosta naimalla 4. marraskuuta 1919 aatelittoman Aspasía Mánoun (1896–1972), kenraali Pétros Mánoksen tyttären. Pääministeri olisi halunnut hänen naivan Ison-Britannian Yrjö V:n ja Mary of Teckin tyttären prinsessa Maryn. Kuningaspari pakeni skandaalia väliaikaisesti Pariisiin, kunnes avioliitto laillistettiin. Heidän ainoa tyttärensä, Tanskan ja Kreikan prinsessa Aleksandra (1921–1993) nai Jugoslavian kuninkaan Pietari II:n.


title: Aleksanteri (Kreikka)

text: Aleksanteri kuoli 25. lokakuuta 1920 Ateenassa verenmyrkytykseen, jonka kerrottiin johtuvan lemmikkiapinan puremasta. Muun muassa Konstantinin paluun vastustajien levittämien huhujen mukaan hänet surmattiin. Hänen kuolemansa jälkeen hänen isänsä palasi Kreikan kuninkaaksi.


title: Aleksanteri (Kreikka)

text: Alexandroúpolin (entinen Dedeağaç) kaupunki Kreikan–Turkin rajalla nimettiin hänen kunniakseen vuonna 1920, kun hän vieraili kaupungissa Bulgarian luovutettua sen Kreikalle sodan jälkeen 14. toukokuuta 1920.


title: Eufor

text: Eufor eli European Union Force on Euroopan unionin alainen kriisinhallintaorganisaatio, joka kuuluu Eurooppa-neuvoston alaisuuteen.


title: Eufor

text: Sitä on käytetty Bosnia ja Hertsegovinassa vuodesta 2004 ja Kongon demokraattisessa tasavallassa 2006. Vuonna 2008 päätettiin Eufor-joukkojen lähettämisestä Tšadiin ja Keski-Afrikan tasavallan alueelle tukemaan YK:n Minurcat-operaatiota.


title: Eufor

text: Eurooppa-neuvosto vahvisti joulukuussa 2003 EU:n olevan valmis käynnistämään Bosnia ja Hertsegovinassa ESDP-operaation (European Security and Defence Policy). Nato päätti virallisesti Bosnia ja Hertsegovinan SFOR-operaation lopettamisesta kesäkuussa 2004. EU:n yhteisten asioiden ja ulkosuhteiden neuvosto hyväksyi 12.7. operaation toteuttamista koskevan yhteisen toiminnan, ja tuleva operaatio päätettiin nimetä Altheaksi. Tehtävienvaihto SFOR:ilta Althealle tapahtui 1.12.2004.


title: Eufor

text: EU:lla oli ennestään käynnissä kaksi siviilikriisinhallintaoperaatiota Bosnia-Hertsegovinassa: poliisikoulutusmissio (EUPM) ja tarkkailumissio (EUMM). Althean käynnistymisen myötä Bosnia ja Hertsegovinassa toimii ensimmäinen EU:n johtama uudentyyppinen ja kokonaisvaltainen kriisinhallintaoperaatio, jossa käytetään sekä sotilaallisen (Althea) että siviilikriisinhallinnan (EUPM, EUMM) keinoja.


title: Eufor

text: YK:n turvallisuusneuvoston 9.7.2004 hyväksymä päätöslauselma 1551 (2004) antoi mandaatin EU:n Bosnia ja Hertsegovinan sotilaalliselle kriisinhallintaoperaatiolle, joka käynnistyi välittömästi SFORin päätyttyä


title: Eufor

text: Althean komentajana toimii Naton Euroopan joukkojen apulaiskomentaja (DSACEUR) ja EU:n operaatioesikunta toimii Naton Euroopan joukkojen päämajassa SHAPEssa. Althean esikunta sijoittuu Sarajevoon. Althea otti vastuulleen Daytonin sopimuksen mukaiset turvallisuus- ja vakauttamistehtävät.


title: Eufor

text: Kansainvälinen yhteisö valvoo edelleen Daytonin rauhansopimuksen noudattamista nimittämänsä korkean edustajan (High Representative, HR) välityksellä. Tämänhetkinen korkea edustaja Miroslav Lajčák toimii Bosnia-Hertsegovinassa myös EU:n erityisedustajana (European Union Special Representative, EUSR) ja vastaa siten EU:n eri organisaatioiden toiminnan koordinoinnista. Korkealla edustajalla on laajat valtuudet (ns. Bonn powers) vaikuttaa osapuolten hallintoelimien, asevoimien ja kaupan järjestelyihin, ja hän voi päätöksiensä tueksi pyytää EUFOR:n apua.


title: Eufor

text: Tasavallan Presidentti päätti 1.10.2004 Suomen osallistumisesta operaatio Altheaan noin 200 henkilöllä 1.10.2004 alkaen. Suomi toimi operaation Pohjoisen taisteluosaston kehysvaltiona 1.1.2005 asti. Pääosa suomalaisista joukoista oli sijoitettuna Camp Eagle Base -tukikohtaan lähelle Tuzlan kaupunkia.


title: Eufor

text: Suomalainen Rauhanturvajoukko Bosnia-Hertsegovinassa (SRJBiH) käsittää esikuntaupseereita, yhteysupseereita ja kansallisen huoltoelimen. Suomalaisten vahvuus vuonna 2008 on 53 sotilasta. Yhteysupseeriryhmiä (LOT = Liaison and Observation Team) on kolme, ja ne on sijoitettu Gradacaciin (Camp Lauri), Brckoon (Camp Aaro) ja Bijeljinaan (Camp Ilmari), joissa ryhmät asuvat ns. LOT-taloissa Bosnian koillisosissa.


title: David Bohm

text: David Bohm (1917–1992) oli yhdysvaltalainen, mutta pääasiassa Isossa-Britanniassa vaikuttanut kvanttifyysikko ja filosofi. Hän opiskeli muun muassa Robert Oppenheimerin ja Albert Einsteinin johdolla ja työskenteli tutkijana muun muassa Manhattan-projektissa toisessa maailmansodassa.


title: David Bohm

text: Bohm valittiin Royal Societyn jäseneksi vuonna 1990 fysiikantutkimuksistaan, jotka liittyivät kvanttimekaniikkaan, alkeishiukkasiin, metallien teoriaan ja plasmailmiöihin.


title: David Bohm

text: Kvanttimekaniikkaa tulkitsevista fyysikoista Bohm päätyi kvanttimekaniikan pohjalta hylkäämään mekanismin ja korostamaan holismia, kaikkeuden jakamatonta ykseyttä ja laadullista äärettömyyttä ("Qualitative infinity"). Bohmin ontologia kannattaa läheisesti "neutraalia monismia", jonka lähtökohtana on, että todellisuuden perustavanlaatuinen substanssi ei ole henkeä (idealismi) eikä ainetta (materialismi) eikä näitä molempia yhdessäkään (dualismi), vaan eräänlaista "neutraalia" perustaa samanaikaisesti sekä aineen että hengen takana.


title: David Bohm

text: Bohm esitti niin kutsutun aktiivinen informaatio -teoreeman, jota sittemmin ovat jatkaneet muun muassa David Peat sekä Basil Hiley. Bohmin "organistinen" (ks. myös panteismi sekä panpsykismi) "todellisuusmalli" korostaa moniulotteista, "maailman jakamatonta kokonaisuutta". Kvanttimekaniikassa Bohm tuli lisäksi tunnetuksi niin sanotusta piilomuuttujatulkinnastaan, joka monien fyysikoiden mielestä pyrki poistamaan kvanttimekaniikkaan liitetyn indeterminismin eli satunnaisuuden.


title: David Bohm

text: Bohmin metafysiikassa keskeisiä käsitteitä ovat piilojärjestys ("Implicate Order") ja ilmijärjestys ("Explicate Order"). Tämä erottelu tarkoittaa, että kvanttimekaaninen systeemi voi esiintyä periaatteessakin ei-havaittavissa tiloissa, toisinaan taas havaittavissa, stabiileissa tiloissa. Ilmijärjestys näyttäytyy esineellisessä, makrofysikaalisessa maailmassa, jota voidaan havainnoida ja mitata. Piilojärjestys ekspressoituu ilmijärjestykseksi systeemin joutuessa stabiiliin tilaan. Siinä missä mekanistisessa maailmankuvassa oletetaan, että näkyvä ilmijärjestys on kaikki, mitä ontologisesti on olemassa, Bohmin mallissa fyysinen materia nähdään poikkeuksena niiden lukemattomien mahdollisuuksien joukossa, joita kvanttimaailmaan sisältyy. Bohmin mukaan ilmijärjestys on pikemminkin suhteellisen autonominen järjestys, jolla on perustansa piilojärjestyksessä. Piilojärjestys on automaattisesti aktiivinen, samalla kun ilmijärjestys noudattaa piilojärjestyksen lakia, niin että ilmijärjestys on vain sekundaarinen, piilojärjestyksestä johdettavissa ja sopii ainoastaan tiettyihin rajoitettuihin yhteyksiin.


title: David Bohm

text: Bohm esittää, että informaatiorakenne sellaisenaan vaikuttaa todellisuuteen ohjatessaan kvanttievoluutiota mahdollisuudesta toiseen. Tällä tavalla vaikuttavaa informaatiota Bohm kutsuu termillä "aktiivinen informaatio". Bohmin mukaan perustavinta olevaisessa ei suinkaan ole aine (tai energia), eikä myöskään aineellisten olioiden ulospäin suuntautuvat vaikutukset, vaan "holomovement", kokonaisliike. Bohm esittää, että kaikki, mikä esiintyy kehkeytyneenä ilmijärjestyksen tilaan, tulee esiin systeemin kokonaisliikkeessä, jossa nämä esiintymät ovat olleet kätkettyinä mahdollisuuksina ja lopulta palaavat siihen. Bohmin mukaan "holomovement" on todellisuuden perustavanlaatuinen piirre – samoin kuin piilojärjestys – ei suinkaan aine eli ilmijärjestys, kuten klassisessa fysiikassa ajatellaan. Tämä todellisuuden perusta ei siis ole mitenkään sidottu aineen ilmiöihin vaan on perustavanlaatuisempi kuin se.


title: Nicaraguan lippu

text: Nicaraguan lippu on Nicaraguan tasavallan virallinen lippu. Se otettiin käyttöön 27. elokuuta 1971. Lipun siniset raidat kuvaavat Tyyntä valtamerta ja Karibianmerta. Valkoinen raita kuvaa Pohjois- ja Etelä-Amerikan välistä yhteyttä.


title: Curaçao

text: Curaçao [-sau] on Alankomaiden kuningaskuntaan kuuluva autonominen alue Karibianmerellä. Saaren pinta-ala on 444 neliökilometriä. Vuonna 2011 suoritetussa väestönlaskennassa saaren asukasluku oli 150 563. Valtauskonto on roomalaiskatolilaisuus.


title: Curaçao

text: Curaçaon pääkaupunki on Willemstad. Curaçaon saari sijaitsee 70 kilometriä Venezuelan rannikolta pohjoiseen Karibianmerellä. Se muodostaa yhdessä naapurisaarten Aruban ja Bonairen kanssa niin kutsutut ABC-saaret. Curaçaon etelärannikolla on useita lahtia ja poukamia, joista suurimman ympärille pääkaupunki Willemstad on muodostunut. Pohjoisranniko on valtaosaltaan teräväreunaista jyrkännettä mereen. Saaren korkein kohta on Mt. Christoffel 377 metriä meren pinnan yläpuolella.


title: Curaçao

text: Curaçao tunnetaan erityisesti koralliriutoistaan, jotka tekevät saaresta suositun sukelluskohteen.


title: Curaçao

text: Curaçaon ensimmäiset asukkaat saapuvat saarelle noin 2900 eaa. Orinocojoen alueelta. Espanjalaisten saapuessa vuonna 1499 saarella eli arawakkeja, joiden uskotaan kuluneen caquetioiden heimoon, jotka asuttivat myös Falcónin aluetta ja Guajiran niemimaata.


title: Curaçao

text: Espanjalainen tutkimusmatkailija Alonso de Ojeda löysi saaren vuonna 1499. Koska saarelta ei löytynyt arvokkaita metalleja, espanjalaiset pitivät sitä hyödyttömänä. He siirsivät vuonna 1513 lähes kaikki intiaanit työvoimaksi Hispaniolan saaren kaivoksiin. Lisäksi espanjalaiset toivat Curaçaoon "encomienda"-järjestelmän, jossa "encomenderot" saivat luvan käyttää intiaaneja työvoimana. Espanjalaiset tuottivat Curaçaolla karjataloustuotteita ja brasilianpuusta saatavaa väriainetta.


title: Curaçao

text: Hollannin Länsi-Intian kauppakomppania valtasi Curaçaon vuonna 1634. Saaren pääkaupunki Willemstadista tuli kauppakomppanian Karibian keskuspaikka. Hollantilaiset antoivat vuonna 1675 Willemstadtille vapaasataman aseman, minkä ansiosta se oli avoinna ulkomaalaisillekin aluksille. Curaçao oli orjakaupan keskus. Vilkkaimpina vuosina 1600-luvun jälkipuoliskolta 1700-luvun alkuneljännekselle saarella kaupattiin 2 500–3 000 orjaa vuodessa. Pääosa orjista kuljetettiin eteenpäin alueen muihin maihin.


title: Curaçao

text:
Hollannin Länsi-Intian kauppakomppania meni konkurssiin vuonna 1791, ja Curaçao siirtyi suoraan Hollannin alaisuuteen. Hollanti siirtyi vuonna 1795 Ranskalle Batavian tasavaltana. Ranskan ja Britannian erimielisyydet näkyivät myös Karibialla, ja Britannia valtasi myös Curaçaon. Saari kuului Britannialle vuosina 1800–1803 ja 1807–1816, jolloin siitä tuli Alankomaiden kuningaskunnan siirtomaa.
Vaikka alankomaalaiset kehittivät Curaçaon taloutta, saari ajautui 1800-luvun jälkimmäisellä puoliskolla taloudellisiin vaikeuksiin orjuuden lakkauttamisen jälkeen vuonna 1863. Mantereen Venezuela asetti vuonna 1882 kaikille curaçaolaisille tuontitavaroille 30 prosentin lisämaksun. Saaren heikon taloudellisen tilanteen takia monia saarelaisia muutti Kuuban sokeriplantaaseille sekä rakentamaan Panaman kanavaa ja Surinamen rautateitä. Talous kääntyi voimakkaaseen nousuun 1900-luvun alussa. Siihen vaikutti erityisesti Curaçao Petroleum Industry Companyn avaaminen vuonna 1914. Se siirtyi pian Royal Dutch Shellin haltuun, ja sinne kuljetettiin öljyä jalostettavaksi pienillä aluksilla Venezuelan Maracaibojärveltä.


title: Curaçao

text: Toinen maailmansota vauhditti Curaçaon taloutta, sillä saaren öljy oli tärkeää liittoutuneille. Koska Alankomaat oli Saksan valtaama, Yhdysvallat perusti saarelle tukikohdan sen turvaamiseksi. Yhdysvallat kohensi saaren liikenneinfrastruktuuria. Talouden nousukausi vauhditti muuttoa Curaçaolle. Saarella oli noin 33 000 asukasta vuonna 1915, ja noin 119 000 asukasta vuonna 1955. Saarella saapui paljon työntekijöitä Alankomaista, Karibian englanninkielisiltä saarilta, Surinamesta, Kolumbiasta, Venezuelasta ja Madeiralta, ja saaren talous monipuolistui, kun osa uusista tulokkaista siirtyivät vähittäiskauppaan ja palveluihin. Väestönkasvun takia saaren terveysalaa uudistettiin, ja saarelle tuotiin alankomaalainen koulutusjärjestelmä.


title: Curaçao

text: Yhden osan Alankomaiden kuningaskunnasta muodostanut Alankomaiden Antillit perustettiin vuonna 1948. Se koostui kuudesta Alankomaille kuuluneesta saaresta. Curaçaosta tuli maan hallinnollinen keskus, jossa sen parlamentti kokoontui. Lisäksi jokaisella saarella oli oma paikallisparlamenttinsa. Curaçaolla oli 12 parlamentin 22 paikasta. Aruban jätettyä Alankomaiden Antillit, Curaçaon osuus nousi 14:ään.


title: Curaçao

text: Jalostamo alkoi vähentää väkeä vuoden 1960 jälkeen, minkä takia talous alkoi jälleen laskea. Shell jätti saaren vuonna 1985, jolloin Curaçaon hallitus osti jalostamon yhden guldenin symbolisella summalla ja vuokrasi sen venezuelalaiselle PDVSA:lle.


title: Curaçao

text: Alankomaiden Antillien asema oli useasti kiivaiden keskusteluiden kohteena, ja jokaisella saarella kasvoivat patrioottiset ajatusmallit. Useiden kansanäänestysten jälkeen Alankomaiden Antillit hajotettiin lokakuussa 2010. Curaçaosta ja Sint Maartenista tuli Aruban tavoin oma Alankomaiden kuningaskuntaan kuuluva maanosa. Bonaire, Saba ja Sint Eustatius saivat puolestaan erityiskunnan aseman.


title: Curaçao

text: Curaçao on Alankomaiden kuningaskuntaan kuuluva autonominen maa. Valtionpäämies on Alankomaiden monarkki, jota edustaa kuvernööri. Curaçaon kuvernöörinä toimii tällä hetkellä Lucille George-Wout.


title: Curaçao

text: Curaçaolla on yksikamarinen parlamentti, johon valitaan 21 edustajaa viiden vuoden välein. Kaikilla 18 vuotta täyttäneillä Alankomaiden kansalaisilla on oikeus äänestää. Maan hallitusta johtaa pääministeri. Tällä hetkellä pääministerinä toimii Ben Whiteman.


title: Curaçao

text: Venezuelasta tuotava maaöljy muodostaa keskeisimmän osan Curaçaon taloudesta. Saaren satama on Panaman kanavalle johtavien kauppareittien risteyskohdassa, ja satamaa pystyvät käyttämään myös suuret säiliöalukset. Aiemmin Shellin omistuksessa olleen jalostamon omistaa nyt valtiollinen Refineria di Korsou, joka vuokraa sitä venezuelalaiselle PDVSA:lle. Vuokrasopimus umpeutuu vuonna 2019.


title: Curaçao

text: Öljynjalostuksen lisäksi saaren pääelinkeinoja ovat matkailu ja pankkitoiminta.


title: Curaçao

text: Curaçaon pohjoisosassa sijaitsee Haton kansainvälinen lentoasema. Willemstadissa on suojaisa luonnonsatama.


title: Curaçao

text: Curaçaossa oli vuoden 2011 väestönlaskennan mukaan 150 563 asukasta. Väestö oli kasvanut lähes 20 000:lla vuodesta 2001. Keskimääräinen väestönkasvu oli ollut 1,4 prosenttia vuodessa. Väestö on kasvanut erityisesti maahanmuuton ansiosta. Noin neljännes ulkomailla syntyneistä on tullut Alankomaista ja noin 15 prosenttia Dominikaanisesta tasavallasta. Muita merkittäviä ulkomailla syntyneitä ryhmiä ovat kolumbialaiset, haitilaiset ja jamaikalaiset. Noin 90 prosenttia Curaçaon asukkaista on Alankomaiden kansalaisia.


title: Curaçao

text: Curaçaolle on muuttanut erityisen paljon naisia, minkä takia vuonna 2011 100 naista kohti oli vain 84 miestä. Samalla yli 60-vuotiaiden määrä on kasvanut selvästi ja 0–14-vuotiaiden vähentynyt. Tästä syystä Curaçaon tilastokeskus on arvioinut, että maa tarvitsee edelleen maahanmuuttoa, jotta väestö voisi kasvaa.


title: Curaçao

text: Curaçaolla on ollut vuodesta 2011 lähtien oma jalkapallomaajoukkue, Curaçaon jalkapallomaajoukkue. Sen päävalmentajana toimii entinen suurpelaaja Patrick Kluivert.


title: Normaali

text: Normaali tarkoittaa seuraavia asioita:


title: Sanmatenga

text: Sanmatenga on yksi Burkina Fason provinsseista. Se sijaitsee maan pohjoisosassa Centre-Nordin hallintoalueella. Provinssin pääkaupunki on Kaya, jossa on noin 40 000 asukasta.


title: Sanmatenga

text: Vuonna 2016 provinssissa arvioidaan olevan 791 100 asukasta.


title: Derek Redmond

text: Derek Anthony Redmond (s. 3. syyskuuta 1965 Bletchley) on brittiläinen pikajuoksija. Hän voitti Yhdistyneen kuningaskunnan 4 × 400 metrin viestijoukkueessa MM-kultaa 1991, MM-hopeaa 1987 sekä EM-kultaa 1986. Loukkaantumiset sävyttivät Redmondin juoksu-uraa: niiden takia väliin jäivät 1988 olympialaiset, 1990 Euroopan ja Kansainyhteisön kisat sekä 1993 MM-kisat. Redmond muistetaan Barcelonan kesäolympialaisten 1992 400 metrin juoksun semifinaalista, jossa 250 metriä ennen maalia hän loukkasi jänteensä pahasti. Redmondin isä talutti kärsivän juoksijan maaliin.


title: Derek Redmond

text: Redmondin 400 metrin ennätys oli vuonna 1987 juostu 44,50, joka säilyi Ison-Britannian ennätyksenä vuoteen 1992.


title: Burgenland

text: Burgenland (, "Őrvidék" tai "Felsőőrvidék", , ) on osavaltio Itävallan itäosassa. Sen pinta-ala on 3 962 km² ja asukkaita siellä on arviolta 288 356 (2015). Burgenlandin pääkaupunki on Eisenstadt. Osavaltio muodostuu kahdesta itsenäisestä kaupungista ja seitsemästä piiristä.


title: Burgenland

text: Burgenland on kolmanneksi pienin Itävallan osavaltioista. Se rajoittuu lännessä Ala-Itävaltaan ja Steiermarkiin, koillisessa Slovakiaan, idässä Unkariin sekä etelässä Sloveniaan. Osavaltion ja Unkarin rajalla sijaitsee Neusiedlerjärvi, joka on Euroopan järvistä toinen, jolla ei ole luonnollista laskujokea (toinen on Balaton).


title: Burgenland

text: Burgenlandissa asuu huomattavat kroaatti- ja unkarilaisvähemmistöt. Kroaattien väkiluvuksi on arvioitu 29 000–45 000 ja unkarilaisten 5 000–15 000.


title: Burgenland

text: Ennen vuotta 1920 Burgenland kuului Unkariin. Rauhanneuvotteluissa ensimmäisen maailmansodan jälkeen sitä ehdotettiin myös liitettäväksi Tšekkoslovakiaan, jolloin se olisi muodostanut pääosan Tšekin käytävää, mutta se päädyttiin liittämään Itävaltaan.


title: Arvi Ahmavaara

text: Kaarlo Arvi Eliel Ahmavaara (vuoteen 1906 Aulin, 13. elokuuta 1886 Ii – 25. lokakuuta 1957 Oulu) oli suomalainen lakimies ja poliitikko. Ahmavaara toimi kokoomuksen kansanedustajana vuosina 1929–1930 ja 1945–1953 sekä oikeusministerinä vuosina 1937–1938. Kunnallispolitiikassa Ahmavaara vaikutti Oulussa kaupunginvaltuuston varapuheenjohtajana. Ahmavaara oli valitsijamiehenä presidentinvaaleissa 1950 ja 1956.


title: Arvi Ahmavaara

text: Ahmavaara kirjoitti ylioppilaaksi 1906 ja valmistui filosofian kandidaatiksi 1910. Hän suoritti oikeustutkinnon 1912 ja ylemmän hallintotutkinnon 1913. Ahmavaaralla myönnettiin varatuomarin arvo vuonna 1915. Hän työskenteli asianajajana Rovaniemellä vuosina 1912–1917 ja Oulussa vuosina 1919–1934. Ahmavaara toimi tämän jälkeen Lapinmaan tuomiokunnan tuomarina Kittilässä 1934–1938, Piippolan tuomiokunnan tuomarina Haapajärvellä 1938–1942 ja Iin tuomiokunnan tuomarina Oulussa 1942–1956.


title: Arvi Ahmavaara

text: Ensimmäisen kerran Ahmavaara oli kansanedustajana lyhyen aikaa vaalikaudella 1929–1930. Hänet valittiin seuraavan kerran eduskuntaan vuoden 1945 vaaleissa. Eduskunnan perustuslakivaliokunnan puheenjohtajana Ahmavaara toimi vuosina 1945–1953. Ahmavaaran ainoaksi ministerintehtäväksi jäi toimiminen oikeusministerinä Cajanderin punamultahallituksessa 1937–1938. Hän oli hallituksen ainoa kokoomuslainen ja Ahmavaaraa pidettiinkiin ammattiministerinä kokoomuksen ollessa puolueena tiukasti oppositiossa Cajanderin hallitusta vastaan.


title: Arvi Ahmavaara

text: Ahmavaaran isä oli kansanedustaja Pekka Ahmavaara. Naimisiin hän meni vuonna 1912 postinhoitajana työskennelleen Jenni Päkkilän kanssa. Heillä oli neljä lasta, joista vanhin poika Eero (1915–1961) toimi Rovaniemen kauppalanjohtajana. Tutkija Yrjö Ahmavaara on Arvi Ahmavaaran veljenpoika.


title: Muuruveden kirkko

text: Muuruveden kirkko sijaitsee Muuruvedellä, entisen Juankosken kaupungin alueella Kuopiossa. Graniittisen kirkon suunnitteli Josef Stenbäck, ja se rakennettiin vuosina 1901–1904 silloisen Muuruveden seurakunnan kirkoksi. Istumapaikkoja on 1 200 ja pinta-alaa 690 neliömetriä. Muodoltaan kirkko on ristikirkko ja tyylisuunnaltaan se edustaa kansallisromantiikkaa, josta kertoo epäsymmetrisesti keskiakselista sivuun sijoitettu torni sekä suuret pyöreät ikkunat. Urut on valmistanut Kangasalan urkutehdas 1981. Niissä on 16 äänikertaa ja kaksi sormiota. Alttarilla on krusifiksi. Kellot ovat vuodelta 1903.


title: Paroni d’Holbach

text: Paul Henry Thiry, paroni d'Holbach (syntyjään Paul Heinrich Dietrich von Holbach; 8. joulukuuta 1723 Edesheim lähellä Landauta – 21. tammikuuta 1789 Pariisi) oli ranskalais-saksalainen kirjailija, filosofi, ensyklopedisti ja näkyvä hahmo valistusajan Ranskassa. Hän syntyi Edesheimissä Saksassa, mutta asui ja työskenteli pääasiassa Pariisissa, jossa hän piti salonkia. Holbach oli materialisti. Hänet tunnetaan parhaiten ateismistaan ja uskonnonvastaista kirjoituksistaan, joista kuuluisin on "Système de la Nature" (1770).


title: Ala-Itävalta

text: Ala-Itävalta () on yksi Itävallan yhdeksästä osavaltiosta. Vuodesta 1986 osavaltion pääkaupunkina on ollut Sankt Pölten. Ala-Itävalta on pinta-alaltaan (19 186 km²) maan suurin ja asukasluvultaan (arviolta 1 636 778 vuonna 2015) toiseksi suurin osavaltio.


title: Ala-Itävalta

text: Ala-Itävalta sijaitsee Itävallan koillisosassa. Ala-Itävallan nimi juontuu siitä, että se sijaitsee alempana Enns-joen juoksulla kuin Ylä-Itävalta.


title: Ala-Itävalta

text: Ala-Itävalta rajoittuu pohjoisessa Tšekin tasavaltaan ja idässä Slovakiaan. Naapuriosavaltiot ovat lännessä Ylä-Itävalta, kaakossa Burgenland ja etelässä Steiermark.


title: Ala-Itävalta

text: Ala-Itävallalla on neljä osaa: Waldviertel (Viertel tarkoittaa neljännestä) ja Weinviertel Tonavan pohjoispuolella sekä Mostviertel ja Industrieviertel Tonavan eteläpuolella. Waldviertelin ja Weinviertelin raja on Manhartsberg, Most- ja Industrieviertelin välillä raja on Wienerwald.


title: Hirvensalmen kirkko

text: Hirvensalmen kirkko sijaitsee Hirvensalmella Etelä-Savossa. Kirkon suunnitteli Josef Stenbäck ja se rakennettiin 1915. Järjestyksessään kirkko on pitäjän kolmas; edellinen tuhoutui tulipalossa 12. toukokuuta 1914. Rakennusmateriaali on harmaa graniitti ja tiili. Kirkossa on jyrkkä katto ja torni sijaitsee kuorin vieressä. Sen alakerrassa on sakaristo. Istumapaikkoja kirkossa on 850 ja pinta-alaa 434 neliömetriä. Kirkon päätyjen kolmiot sekä tornin yläosa on rapattu valkoiseksi. Tyylisuunnaltaan kirkko on kansallisromantiikkaa ja jugendia. J.A. Zachariassenin 1916 valmistamat pneumaattiset urut ovat 15-äänikertaiset ja kaksisormiset. Aukusti Koiviston 1916 maalama alttaritaulu kuvaa Kristuksen ylösnousemusta. Kellot ovat vuosilta 1937 ja 1938.


title: Hirvensalmen kirkko

text: Kirkon sankarihautausmaan sankaripatsas on kuvanveistäjä Viljo Savikurjen teos vuodelta 1959.


title: Piece by Piece

text: Piece by Piece on Katie Meluan toinen albumi, joka ilmestyi vuonna 2005. Sitä on myyty yli 800 000 kappaletta. Sävellykset ovat Katie Meluan sekä tuottaja Mike Batin tekemiä.


title: Piece by Piece

text: Albumi on rauhallinen, jazz/pop-painotteinen. Siltä julkaistu single "Nine Million Bicycles" nousi brittilistalla viidenneksi.


title: Humppilan kirkko

text: Humppilan kirkko on Humppilan seurakunnan kirkko Humppilassa Kanta-Hämeessä. Kirkko on rakennettu samalla paikalle, jossa sijaitsi seurakunnan aiempi uudenvuodenpäivänä 1917 tulipalossa tuhoutunut puukirkko. Harmaasta graniitista ja tiilestä rakennetun kirkon on suunnittelut arkkitehti Josef Stenbäck ja se on valmistunut vuonna 1922. Muodoltaan kirkko on pitkäkirkko ja istumapaikkoja siinä on 600. Torni on eteisen kohdalla ja sillä on korkea ja jyrkkä huippu.


title: Humppilan kirkko

text: Kirkon urut on valmistanut Kangasalan urkutehdas 1969 ja niissä on 14 äänikertaa. Alexandra Såltinin maalaama alttaritaulu kuvaa Jeesusta Getsemanessa.


title: Humppilan kirkko

text: Humppilan ensimmäinen kirkko valmistui 1723 Lamminmäkeen. Seuraavat kirkot rakennettiin nykyiselle kirkonpaikalle. Paikkakunnan toinen kirkko rakennettiin 1773 ja se oli punaiseksi maalattu puukirkko. Se purettiin ja käyttökelpoinen materiaali käytettiin seuraavan kirkon aineiksi. Uusi puukirkko, Humppilan vanha kirkko, tehtiin 1853–1855. Tämä järjestyksessä kolmas Humppilan kirkko paloi 1917 ja sen korvasi nykyinen kivirakenteinen Humppilan kirkko.


title: Dynasty (Kissin albumi)

text: Dynasty on yhdysvaltalaisen Kiss-yhtyeen 23. toukokuuta 1979 ilmestynyt seitsemäs studioalbumi. Se julkaistiin vajaa vuosi yhtyeen jäsenten tekemien sooloalbumien jälkeen. Uutta albumia ja sitä seurannutta kiertuetta mainostettiin nimellä ”The Return of Kiss” (). Yhtye ei ollut julkaissut yhteistä studioalbumia sitten vuoden 1977 "Love Gunin".


title: Dynasty (Kissin albumi)

text: Albumi oli tyylillisesti Kissin edellislevyjä kevyempi, ja se sisälsi vaikutteita diskomusiikista. "Dynasty" menestyi kuitenkin kaupallisesti hyvin saavuttaen esimerkiksi Yhdysvaltain Billboard-listalla sijan 9 ja ylittäen platinarajan. Singleistä ”I Was Made for Lovin’ You” muodostui suureksi, maailmanlaajuiseksi hitiksi. Tosin, diskotyylisenä se aiheutti vastustusta Kissin suurimmissa faneissa, vaikkakin toi yhtyeelle myös uusia kuuntelijoita.


title: Dynasty (Kissin albumi)

text: Tuottaja Vini Poncia jätti rumpali Peter Crissin yhtä kappaletta lukuun ottamatta äänitysten ulkopuolelle. Lähes kaikissa kappaleissa rumpuja soittaa sessiomuusikko Anton Fig. Huomattavaa albumilla on myös soolokitaristi Ace Frehleyn kasvanut panos laulajana ja säveltäjänä.


title: Dynasty (Kissin albumi)

text: Kissin edellinen studioalbumi, "Love Gun" (1977), oli ollut suuri menestys. Se nousi Billboard-listan sijalle 4, mikä oli yhtyeen siihen asti paras sijoitus kyseisellä listalla. Myöhemmin samana vuonna ilmestyi myös livealbumi "Alive II", joka sekin ylsi Yhdysvaltain top 10:een. Vuonna 1977 Kissiä kutsuttiin rockin supersankareiksi ja se äänestettiin Yhdysvaltain suosituimmaksi yhtyeeksi.


title: Dynasty (Kissin albumi)

text: Vuosi 1978 oli Kissin levytyshistorian aikana ensimmäinen, jolloin siltä ei ilmestynyt uutta studioalbumia. Sen sijaan julkaistiin kokoelma-albumi "Double Platinum", joka saavutti Yhdysvalloissa listasijan 22. Lisäksi jokaiselta yhtyeen jäseneltä julkaistiin oma soololevy, joista parhaiten listoilla menestyi basisti-laulaja Gene Simmonsin albumi, joka ylsi top 20:n tuntumaan.


title: Dynasty (Kissin albumi)

text: Pian sen jälkeen, kun Kissin jäsenten sooloalbumit oli julkaistu vuoden 1978 lopulla, ryhtyivät yhtyeen jäsenet työskentelemään yhtyeen ensimmäisen studioalbumin parissa sitten vuoden 1977. "Dynasty" levytettiin New Yorkin Electric Lady Studiosissa ja Record Plantissa helmikuussa 1979.


title: Dynasty (Kissin albumi)

text: Levyn tuottajaksi kaavailtiin muun muassa Giorgio Moroderia, joka tunnettiin parhaiten ansioistaan diskomusiikin parissa. Tehtävään valittiin lopulta rumpali Peter Crissin vaatimuksesta Vini Poncia, joka oli tuottanut myös tämän vuoden takaisen sooloalbumin. Poncia ei kuitenkaan pitänyt Crissiä riittävän hyvänä levylle. Crissillä oli yhä rajoitteita käsissään vuonna 1978 kokemastaan auto-onnettomuudesta johtuen. Lisäksi huumausaineet sekä yksityiselämän ongelmat ottivat hänessä yhä suurempaa roolia. Criss soittikin rumpuja vain kappaleessa ”Dirty Livin’”. Sen äänittämisen jälkeen hänet siirrettiin syrjään, ja muilla raidoilla Crissiä tuurasi Anton Fig. "Dynasty" on siten Kissin ensimmäinen albumi, jolla sen kaikki jäsenet eivät esiinny täysipainotteisesti.


title: Dynasty (Kissin albumi)

text: Peter Criss oli väsynyt asemaansa yhtyeessä, ja hän halusi enemmän omia kappaleitaan yhtyeen levyille. "Dynastyn" sessioihin hän toi mukanaan kaikkiaan neljä kappaletta; ”Dirty Livin’” ”Rumble”, ”Out of Control” ja ”There’s Nothing Better”, mutta niistä vain ensimmäisenä mainittu päätyi albumille.


title: Dynasty (Kissin albumi)

text: Albumin työstöä varjostivat yhtyeen jäsenten kasvaneet egot. Laulaja-kitaristi Paul Stanley soitti bassokitaraosuudet pitkälti itse kirjoittamissaan kappaleissa ”Sure Know Something” ja ”Magic Touch”. Ensin mainitussa hän soitti tavallisuudesta poiketen myös soolokitaraa. Ensisijainen soolokitaristi Ace Frehley puolestaan soitti bassoa raidoilla ”2,000 Man”, ”Hard Times” ja ”Save Your Love”. Gene Simmons soitti bassoa vain kahdella raidalla; ”Charisma” ja ”X-Ray Eyes”. Simmons on itse kertonut, ettei hän toiminut basistina kappaleessa ”I Was Made for Lovin’ You”.


title: Dynasty (Kissin albumi)

text: Gene Simmons on toisinaan arvostellut Ace Frehleyn ja Peter Crissin toimintaa. Simmonsin mukaan heidän kanssaan oli ollut ongelmia ennenkin, mutta vuonna 1979 ne saivat aiempaa suuremmat mittasuhteet.


title: Dynasty (Kissin albumi)

text: "Dynasty" on tyyliltään Kissin edellisiä albumeja hajanaisempi, ja sitä onkin jopa kutsuttu kokoelmaksi yhtyeen jäsenten soolokappaleita. Suurin osa levyn materiaalista edustaa valtavirtarockia. Sillä on myös vaikutteita diskomusiikista, minkä on katsottu aloittaneen uuden aikakauden Kissin historiassa. Näihin aikoihin oli yleistä, että rock-yhtyeet ja -artistit ottivat musiikkiinsa mukaan diskovivahteita.


title: Dynasty (Kissin albumi)

text: Paul Stanley kirjoitti albumille yhteensä kolme kappaletta, mukaan lukien molemmat singlejulkaisut, jotka molemmat tosin oli tehty yhtyeen ulkopuolisten jäsenten avustamina. Sen sijaan Gene Simmons kirjoitti levylle yhteensä vain kaksi kappaletta. Stanley ja Simmons olivat aina olleet yhtyeen pääasialliset lauluntekijät, mutta nyt myös Ace Frehley oli kasvattanut asemaansa. Hän oli saanut itseluottamusta sooloalbuminsa menestyksestä, ja levyllä on ensimmäistä kertaa enemmän hänen kuin Gene Simmonsin laulamia kappaleita. Frehleyn tulkitsemat kappaleet edustavat tyyliltään hyvin suoraviivaista rockia.


title: Dynasty (Kissin albumi)

text: Yhtyeen jäsenet ovat sittemmin kertoneet, että Kiss alkoi kuunnella ulkopuolisia musiikillisen linjan suhteen. Esimerkikiksi manageri Bill Aucoinin mielestä yhtyeen piti yrittää miellyttää suurta yleisöä. 1970-luvun lopulla yhtye oli saanut itselleen paljon lapsifaneja "Kiss ja huvipuiston haamu" -elokuvan myötä, ja esimerkiksi tämä sai sen siirtymään pois heavy metal -tyylistä. "Dynastylla" oli tarkoitus pelata varman päälle. Sen piti olla Kissin edellisiä albumeja musikaalisempi, kaupallisempi ja laulupainotteisempi. Albumin idea oli todistaa levyteollisuudelle, että yhtye osasi säveltää parempia kappaleita ja tehdä musiikillisesti paremman levyn kuin aiemmat.


title: Dynasty (Kissin albumi)

text: Tuottaja Vini Poncia oli merkittävässä roolissa uuden soundin syntymisessä. Ace Frehley on kehunut häntä todeten, että vaikka tämä ei ehkä onnistunut taltioimaan Kissin livetunnelmaa, avasi hän kuitenkin yhtyeelle uusia ovia.


title: Dynasty (Kissin albumi)

text: Paul Stanley kirjoitti avausraita ”I Was Made for Lovin Youn” Vini Poncian ja Desmond Childin avustamana. Diskomusiikki oli tuolloin muodissa, ja Stanley kirjoitti hetken mielijohteesta kyseistä musiikinlajia edustavan kappaleen. Siihen lisättiin kaikki diskolevyille tyypilliset kliseet ja efektit. Anton Fig on kertonut, että ”I Was Made for Lovin You” on yksi "Dynastyn" harvoista kappaleista, jonka rummut äänitettiin metronomia apuna käyttäen. Lisäksi tomit äänitettiin erillisellä otolla. Kappaletta seuraa Ace Frehleyn laulama ”2,000 Man”, joka on alun perin The Rolling Stonesin tuotantoa. Frehley tiesi albumin linjan tulevan hieman eroamaan Kissin totutusta materiaalista, joten hän halusi mukaan kappaleen, josta arveli vanhempienkin fanien pitävän.


title: Dynasty (Kissin albumi)

text: "Dynastyn" kolmas raita on Paul Stanleyn ja Vini Poncian yhdessä tekemä ”Sure Know Something”. Poncian mielestä se on paras kappale, jonka hän koskaan Stanleyn kanssa kirjoitti. Hänen mukaansa siinä yhdistyvät täydellisesti niin sanat, soinnut, melodia kuin rytmityskin. Myös Stanley on kehunut kappaletta ja todennut, että akustisena sen ydin tulee paremmin esille. Tästä syystä ”Sure Know Something” otettiin myöhemmin mukaan myös "Kiss Unplugged" -levylle. New Yorkissa asumisesta ja huumeista kertova ”Dirty Livin’” on peräisin jo 1970-luvun alusta, jolloin sen kirjoittivat Kissin tuleva rumpali Peter Criss ja Stan Penridge. Criss kävi kovaa taistoa yhtyeen muita jäseniä vastaan, sillä hän halusi kappaleen kuulostavan samalta kuin sen demoversiolla.


title: Dynasty (Kissin albumi)

text: B-puolen ensimmäisenä kappaleena toimii Gene Simmonsin tulkitsema ”Charisma”, joka syntyi hänen ja Howard Marksin käymästä keskustelusta. Kappaleen intro on otettu Kissiä edeltäneen Wicked Lester -yhtyeen kappaleesta ”Simple Type”, johon on lisätty mukaan Kissin ”Black Diamond” -kappaleen riffiä. Paul Stanley kirjoittama ”Magic Touch” oli alkujaan raskas heavy-kappale, joka kuitenkin keventyi studiossa. Stanley on myös kertonut, ettei hän ollut vielä kehittynyt laulajana riittävästi, minkä vuoksi hän ei pystynyt tulkitsemaan kappaletta niin kuin sen päässään kuuli. ”Hard Times” on Ace Frehleyn oma suosikki "Dynastylla" tulkitsemistaan kappaleista. Laulu kertoo siitä, kuinka Frehley pinnasi tunneilta high schoolissa. Sitä seuraavan kappaleen ”X-Ray Eyes” kirjoitti Gene Simmons, kun tämä ”pakotti itsensä studiolle ja katsoi mitä syntyi”. Levyn päättää Ace Frehleyn ”Save Your Love”, joka on kirjoittajansa mukaan esimerkki hänen tavastaan tehdä lauluja. Frehleyn pitää saada ensin inspiraatio, mikä synnyttää hänen aivoissaan mielleyhtymän. Tämän pohjalta Frehley keksii kertosäkeen tai laulun nimen.


title: Dynasty (Kissin albumi)

text: "Dynasty" ilmestyi 23. toukokuuta 1979. Se nousi Yhdysvalloissa Billboard 200 -listalla parhaimmillaan sijalle 9 ja pysyi listalla kaikkiaan 25 viikkoa. Kissille myönnettiin albumista kultalevy 6. kesäkuuta ja platinalevy 10. heinäkuuta 1979. Albumi saavutti menestystä myös muualla; esimerkiksi Alankomaissa siitä tuli listaykkönen. Albumi ylsi top 10:een myös Ranskassa, Etelä-Afrikassa, Länsi-Saksassa, Uudessa-Seelannissa ja Kanadassa. Viimeksi mainitussa siitä myönnettiin tuplaplatinalevy yli 200 000 myydyn kappaleen johdosta.


title: Dynasty (Kissin albumi)

text: Albumin menestyksestä huolimatta yhtye alkoi menettää joitakin vanhoja fanejaan. Monet katsoivat yhtyeen ajautuneen erityisesti ”I Was Made for Lovin’ Youn” myötä liian kauas alkuperäisiltä rock-juuriltaan.


title: Dynasty (Kissin albumi)

text: "Dynastyn" singleinä julkaistuista kappaleista ”I Was Made for Lovin’ You” ja ”Sure Know Something” kuvattiin musiikkivideot Don Kirshner’s Rock Concertin soundcheckissä. Ne molemmat ohjasi John Goodhue. Lisäksi itse albumia ja kiertuetta mainostettiin laajasti. Manageri Bill Aucoinin ideoimina molempia promotoitiin nimellä ”The Return of Kiss” ().


title: Dynasty (Kissin albumi)

text: Alkuperäisen vinyylialbumin mukana tuli juliste ja tarra.


title: Dynasty (Kissin albumi)

text: Rolling Stone -lehden David Fricke arvosteli albumia 23. elokuuta 1979 ilmestyneessä numerossa. Hän epäili, että diskotyylinen avausraita ”I Was Made for Lovin’ You” sekä tukeutuminen pop-musiikin saralla ansioituneisiin lauluntekijöihin, Vini Ponciaan ja Desmond Childiin, saisi Kissin fanit syyttämään yhtyettä takinkäännöstä. Fricke kritisoi albumin tuottanutta Ponciaa Kissin soundin tukahduttamisesta – niin kitarat, rummut kuin Gene Simmonsin laulukin ovat aiempaa laihempia. Nämä seikat saavat jopa yhtyeen epätasaisen esikoisalbumin kuulostamaan ”apokalypsilta”. Ainoa levyä pelastava kappale on ”Sure Know Something”, ja esimerkiksi Rolling Stones -cover ”2,000 Man”, on Fricken mielestä paljon alkuperäisesitystä heikompi. Loppuun hän toteaa, että yhtyeen kovasti hamuama kunnoitus on jälleen astetta kauempana.


title: Dynasty (Kissin albumi)

text: Allmusicin Greg Praton mielestä moni levyn kappale olisi voinut olla parempi, mikäli ne eivät olisi äänimaailmaltaan niin ”kiillotettuja”. Esimerkkeinä hän luettelee kappaleet ”Charisma”, ”Magic Touch”, ”Hard Times” ja ”2,000 Man”. Lisäksi ”Sure Know Something” olisi ansainnut olla suurempi hitti. Prato toteaa, ettei "Dynasty" ole varsinaisesti ”kamala albumi”, mutta se ei myöskään ole yhtä tasokas kuin levyt "Hotter Than Hell", "Destroyer" ja "Love Gun". Hän antaa albumille kolme arvostelutähteä viidestä mahdollisesta.


title: Dynasty (Kissin albumi)

text: Kissin jäsenistä Paul Stanley on sitä mieltä, että "Dynasty" on hyvä levy, vaikkakin kappaleet ovat tuotantoa parempia. Hänen mukaansa soundi on liian kliininen ja Kiss menetti albumilla hieman särmäänsä. Gene Simmonsin mukaan albumilla on ”ehkä paria hyvää biisiä”, mutta se oli "Unmaskedin" tavoin väärä levy väärään aikaan. Peter Crissin mielestä levy on ”hyvä, muttei mikään loistava”.


title: Dynasty (Kissin albumi)

text: Arvostelut


title: Dynasty (Kissin albumi)

text: Muusikot


title: Sankt Pölten

text: Sankt Pölten (myös St. Pölten) on Ala-Itävallan osavaltion pääkaupunki Itävallassa. Kaupungin asukasluku oli 54 213 (2017).


title: Sankt Pölten

text: Kaupungin vanhimmat osat sijaitsevat roomalaisten 200–400-luvuilla rakentaman "Aelium Cetium" -nimisen kaupungin alueella. Vuonna 799 kaupunki tunnettiin nimellä "Treisma". Myöhemmin kaupunki on tunnettu nimillä "Sankt Hippolyt" ja "Sankt Polyt". Kaupunkioikeuden Sankt Pölten sai vuonna 1050 ja vuonna 1159 kaupungista tuli piispanistuin.


title: Assassiinit

text: Assassiinit olivat islamilainen ismailiittišiiojen nizareihin kuulunut, Alamutin linnaketta hallinnut sotilaallinen lahko tai kultti, joka oli olemassa 1000-luvun lopulta 1200-luvun puoliväliin.


title: Assassiinit

text: Assassiinien nimen on usein väitetty tulleen arabian kielen sanasta ”haššāšīn” (حشّاشين), joka tarkoittaa ”hasiksen syöjää”, mutta se on kaikkea muuta kuin varmaa. Sana tarkoittanee todellisuudessa roskaväkeä.


title: Assassiinit

text: Liikkeen perustamisajankohdaksi on usein mainittu vuosi 1090, jolloin Hassan-i Sabbah olisi vallannut Kaspianmeren eteläpuolella (noin 100 kilometriä nykyisestä Teheranista) sijaineen Alamutin vuoristolinnakkeen. Kuitenkin nizari-lahko syntyi vasta muutamia vuosia myöhemmin. Hassan-i Sabbahia on kutsuttu ”Vuoren vanhukseksi”, mutta todennäköisesti kyseessä on virheellinen käännös.


title: Assassiinit

text: Lahko tunnettiin lähinnä sitä uhanneen seldžukkivaltion eliittiä vastaan tekemistään salamurhista. Murhat toteutettiin yleensä tikareilla ja usein julkisilla paikoilla kuten moskeijoissa pelotevaikutuksen aikaansaamiseksi. Jousien ja myrkyn tapaisia keinoja, jotka olisivat antaneet murhaajalle mahdollisuuden paeta, ei käytetty, vaan murhat olivat käytännössä itsemurhaiskuja – tosin assassiinit eivät tehneet itsemurhaa, vaan antoivat vangitsijoidensa surmata itsensä.


title: Assassiinit

text: Suurin osa assassiinien uhreista oli sunnimuslimeja, jotkut väitetyt, kuten visiiri Nizam al-Mulk erittäin merkittäviä. Liike teki myös useita lähes onnistuneita Saladinin murhayrityksiä. Liikkeen piikkiin laitettiin myös muiden tekemiä salamurhia.


title: Assassiinit

text: Assassiinit hävitti Mongolivaltakunnan sotapäällikkö Hülegü-kaani 1256. Mongolikaani Möngken hovissa käyneen hollantilaisen Vilhelm Rubrukin mukaan assassiinit olivat aiemmin lähettäneet Karakorumiin 400 salamurhaajaa tarkoituksenaan surmata Mongolivaltakunnan suurkaani. Mongolihyökkäys hävitti myös paljon nizarien keskeisiä tekstejä.


title: Assassiinit

text: Monet assassiineihin Euroopassa liitetyt legendat periytyvät ristiretkeläisiltä ja Marco Pololta, joka väitti vierailleensa Alamutissa vuonna 1273. Näitä tarinoita pidetään nykyisin lähinnä sepitteellisinä, varsinkin kun mongolit hävittivät linnakkeen 1256. Tunnetun, luultavasti täysin sepitteellisen tarun mukaan assassiinit loivat huumeilla ja haaremeilla paratiisinomaisen ilmapiirin, joka kannusti salamurhaajia pyrkimään todelliseen paratiisiin.


title: Rock and Roll Over

text: Rock and Roll Over on yhdysvaltalaisen hard rock -yhtye Kissin viides studioalbumi, joka julkaistiin marraskuussa 1976 levy-yhtiö Casablanca Recordsin levymerkillä. Albumin on tuottanut Eddie Kramer.


title: Rock and Roll Over

text: Yhtyeen jäsenten mielestä yhtyeen edellinen albumi, aiemmin samana vuonna julkaistu "Destroyer", ei menestyksestään huolimatta ollut musiikillisesti täysin Kissin linjan mukainen. Niinpä "Rock and Roll Over" on tyyliltään lähempänä yhtyeen kolmea ensimmäistä studioalbumia. Toisin kuin "Destroyerilla", jossa soitti monia studiomuusikoita, "Rock and Roll Overilla" soittavat ainoastaan yhtyeen silloiset jäsenet – Gene Simmons, Paul Stanley, Peter Criss ja Ace Frehley.


title: Rock and Roll Over

text: Laulaja-bassokitaristi Gene Simmonsin mukaan yhtye ei halunnut nauhoittaa ja julkaista toista samankaltaista levyä kuin aiemmin samana vuonna julkaistu "Destroyer" oli ollut, menestyksestään huolimatta. Yhtye olisi alun perin halunnut Bob Ezrinin jatkavan tuottajana myös seuraavalla albumilla, mutta muiden projektiensa vuoksi Ezrin ei ehtinyt tuottamaan "Rock and Roll Overia", ja yhtye hankki tuottajakseen Eddie Kramerin. Yhtyeen kitaristi Ace Frehley ja Peter Criss olivat vahvasti sitä mieltä, ettei Kiss saisi sortua nauhoittamaan pelkästään valtavirran popmusiikkia, vaan raskaampaa rockmusiikkia. Yhtye päättikin taltioida seuraavalle albumilleen live-esiintymisensä energisyyden, jonka avulla se oli noussut suosioon vuonna 1975 "Alive!"-livealbumin myötä. Koska "Destroyer" oli nauhoitettu kokonaan studiotiloissa, yhtye ei halunnut faniensa luulevan, että Kissistä tulisi pelkkä studioyhtye.


title: Rock and Roll Over

text: Laulajakitaristi Paul Stanley halusi "Rock and Roll Overin" myötä toteuttaa visionsa Kissin nauhoittamasta Led Zeppelin -henkisestä studioalbumista. Koska "Destroyer" oli saanut hieman hämmentyneen vastaanoton, yhtye halusi palata seuraavalla studioalbumillaan takaisin kolmen ensimmäisen levynsä musiikilliseen linjaan. Kitaristi Ace Frehleyn mukaan "Rock and Roll Over" onkin raaempi eikä niin hiottu kokonaisuus verrattaessa "Destroyeriin", sillä Kramerin ja Ezrinin työskentelytavat tuottajana erosivat toisistaan. Ezrin oli saanutkin osakseen kritiikkiä "Destroyerin" tuotantopolitiikasta, vaikka levy myikin erittäin hyvin. Eddie Kramerin pyrkimyksenä oli taltioida yhtyeen energinen esiintyminen studioalbumille hyödyntäen nauhoituspaikkana käytetyn teatterin akustiikkaa, joka värittäisi albumin äänimaailmaa.


title: Rock and Roll Over

text: Muutamia poikkeuksia lukuun ottamatta albumin kappaleet ovat kirjoittaneet joko Stanley tai Simmons. Albumin avausraidan "I Want You" Stanley kirjoitti yhtyeen ensimmäisellä Englannissa järjestetyllä kiertueella lavalla soundcheckin aikana, sillä valtaosa Stanleyn omista idoleista (esimerkiksi Led Zeppelin ja The Beatles) oli esiintynyt juuri samoissa konserttipaikoissa, mistä hän sai inspiraationsa kappaleen kirjoittamiseen. "Take Me" puolestaan on Stanleyn omien sanojen mukaan kuvaus hänen rockmuusikon elämäntyylistään. "Calling Dr. Love" ja "Ladies Room" ovat Simmonsin sävellyksiä. "Calling Dr. Loven" alkuperäisessä demossa Simmons soitti kitaraa Katey Sagalin laulaessa stemmoja, mutta lopullisella albumille päätyneellä versiolla Simmons ja Stanley lauloivat kappaleen taustalaulut falsetissa. "Ladies Roomin" Simmons sävelsi yhtyeen harjoittelutiloissa, ja kappaleen sanoitukset käsittelevät hänen tapaamistaan tytön kanssa ravintolassa, mutta he eivät löydä Simmonsin mukaan "sopivaa paikkaa tehdä lähempää tuttavuutta".


title: Rock and Roll Over

text: "Baby Driver" on toinen rumpali Peter Crissin laulamista kappaleista albumilla. Hänen mukaansa Kiss ei kuitenkaan ikinä soittanut kappaletta tavalla, jolla se olisi pitänyt jotta se olisi päässyt oikeuksiinsa. Seuraava raita, "Mr. Speed" on jälleen kuvaus rockmuusikon rehvastelevasta elämänasenteesta ja hauskanpidosta. Crissin lauluosuuksia toistamiseen esittelevä "Hard Luck Woman" oli yritys tuottaa yhtyeelle uusi "Bethin" kaltainen hittiballadi, vaikka kappaleen kirjoittanut Stanley oli ajatellut ensin tarjoavansa sitä Rod Stewartin levytettäväksi. Albumin päättävä "Makin' Love" oli Stanleyn omien sanojen mukaan hatunnosto Led Zeppelinin "Whole Lotta Love" -kappaleelle, jonka tunnelman Stanley oli yrittänyt vangita myös omaan sävellykseensä.


title: Rock and Roll Over

text: Kiss aloitti albumin nauhoittamisen yhdessä Eddie Kramerin ja äänittäjä Corky Stasiakin kanssa 30. syyskuuta 1976 käytöstä poistetussa Nanuet Star Theatre -nimisessä ympyräteatterissa, jonka yksi omistajista oli Frank Sinatra. Ajatus hylätyn teatterin käyttämisestä syntyi, kun yhtye halusi nauhoitusta varten tilan, missä äänityksiä saataisiin hioa rauhassa, mutta myös toteuttaa erilaisia akustisia ratkaisuja. Yhtye nauhoitti albumia päivittäin kuuden-seitsemäntoista tunnin jaksoina. Kuitenkin albumin musiikista äänitettiin teatterissa vain pohjat. Nauhoittamista varten he mikittivät käytännössä koko teatterin, ja Ace Frehleyn, Gene Simmonsin ja Paul Stanleyn äänentoistolaitteisto sijoitettiin esiintymislavan alla sijainneisiin pukuhuoneisiin, ettei ääni vaikuttanut Peter Crissin rumpusetin mikitykseen. Criss soitti rumpuosuutensa albumia varten teatterin kylpyhuoneessa yhtyeen muiden jäsenten soittaessa varsinaisessa teatteritilassa pitäen yhteyttä toiseen äänitystilaan videokameran avulla. Yhtye lähti viimeistelemään albumin äänityksiä Record Plant -studion tiloihin, ja tähän mennessä albumin instrumentaaliosuudet olivat lähes valmiit, ja albumi viimeisteltiin nopeasti studion tiloissa. Albumin nauhoitukset päätettiin lopulta 16. lokakuuta 1976.


title: Rock and Roll Over

text: Tehostaakseen albumin myyntiä Casablanca Records julkaisi singlet kappaleista "Hard Luck Woman" ja "Calling Dr. Love". Kuten monet aiemmistakin Kissin singleistä, myöskään edellä mainitut kappaleet eivät saaneet kovinkaan suurta suosiota radiossa. "Hard Luck Womanista" pyrittiin tekemään samanlainen hittiballadi kuin "Destroyer"-albumin kappaleesta "Beth" hieman aiemmin, joten vastuu kappaleen lauluosuuksista annettiin Peter Crissille. Kappaleen kirjoittaneen Paul Stanleyn mukaan hän oli ajatellut tarjota kappaletta Rod Stewartille, jonka levyttämästä "Maggie May" -kappaleesta oli muodostunut hitti, ja juuri kyseinen kappale oli ollut Stanleyn inspiraation lähde hänen kirjoittaessaan "Hard Luck Womania". "Hard Luck Woman", b-puolenaan niin ikään Stanleyn kirjoittama kappale "Mr. Speed", saavutti Yhdysvalloissa Billboardin singlelistalla listasijan 15. Myös Simmonsin kirjoittama ja laulama "Calling Dr. Love", b-puolenaan "Take Me", saavutti saman luokan menestystä listoilla.


title: Rock and Roll Over

text: Michael Doret, newyorkilainen kuvittaja ja graafinen suunnittelija, teki albumin etukannen ja palasi yhteistyöhön yhtyeen kanssa vuonna 2009 "Sonic Boom" -studioalbumin kansikuvituksen suhteen. Valmis albumi julkaistiin lopulta 11. marraskuuta 1976, mutta äänittäjä Corky Stasiakin nimi puuttui albumin ensimmäisestä 25 000 painetusta kappaleesta, minkä johdosta "Rock and Roll Overin" ensimmäinen painoserä on keräilijöille nykypäivänä melko haluttu ostoskohde. Albumi oli ennättänyt kuitenkin jo kultalevyyn oikeuttaviin myyntilukemiin ennen virallista julkaisuaan. Platinalevymyynnin albumi ylitti 5. tammikuuta 1977.


title: Love Gun

text: Love Gun on yhdysvaltalaisen hard rock -yhtye Kissin kuudes studioalbumi. Albumin tuotti Eddie Kramer yhteistyössä yhtyeen kanssa, ja levy-yhtiö Casablanca Records julkaisi sen 30. kesäkuuta 1977. "Love Gun" on yhtyeen uran viimeinen studioalbumi, jolla yhtyeen alkuperäinen kokoonpano soittaa yhdessä joka kappaleella, sillä yhtyeen seuraavalla studioalbumilla "Dynasty" rumpuja soitti Kissin rumpali Peter Crissin sijaan suurimmaksi osaksi sessiomuusikko Anton Fig.


title: Love Gun

text: Albumi on Kissin uran ensimmäinen, jolla on yhtyeen kitaristi Ace Frehleyn laulama kappale. Frehley lauloi albumille säveltämänsä kappaleen ”Shock Me”. Näin ollen "Love Gun" on myös ensimmäinen Kissin albumi, jolla kaikki yhtyeen neljä jäsentä laulavat. Albumi sisältää myös cover-version alun perin lauluyhtye The Crystalsin levyttämästä kappaleesta ”Then He Kissed Me”, mutta Kiss vaihtoi levyttäessään kappaleen sanoituksia ja nimen muotoon ”Then She Kissed Me”.


title: Love Gun

text: "Love Gun" nousi Yhdysvalloissa albumilistan neljänneksi, ja siltä julkaistiin kaksi singleä: ”Christine Sixteen” ja ”Love Gun”. ”Christine Sixteen” nousi Yhdysvalloissa Billboard Hot 100 -singlelistan 25. sijalle ja ”Love Gun” 61. sijalle. Vaihtelevasta singlemenestyksestä huolimatta molemmista kappaleista tuli Kissin uran suosituimpia, ja kappaleiden ”I Stole Your Love” ja ”Shock Me” ohella albumin tunnetuimpia kappaleita. "Love Gunia" on myyty pelkästään Yhdysvalloissa yli neljä miljoonaa kappaletta eli nelinkertaista platinaa, mutta tästä huolimatta yhtyeelle on myönnetty Yhdysvalloissa albumin myynnistä ainoastaan yksi platinalevy.


title: Love Gun

text: Yhtyeen kitaristi ja laulaja Paul Stanley sävelsi "Love Gunille" kolme kappaletta: avauskappaleen ”I Stole Your Love”, kappaleen ”Tomorrow and Tonight” ja singlenä julkaistun nimikkokappaleen ”Love Gun”. Basisti ja laulaja sävelsi albumille neljä kappaletta: singlejulkaisun ”Christine Sixteen”, ”Got Love for Sale”, ”Almost Human” ja ”Plaster Caster”. Soolokitaristi Ace Frehley kirjoitti ja lauloi albumille kappaleen ”Shock Me”, ja rumpali Peter Criss sävelsi kappaleen ”Hooligan” albumille yhdessä ystävänsä Stan Penridgen kanssa. Albumin viimeiseksi kappaleeksi yhtye levytti oman versionsa lauluyhtye The Crystalsin 1960-luvun hitistä ”Then He Kissed Me”, mutta yhtye vaihtoi omassa versiossaan kappaleen nimen muotoon ”Then She Kissed Me” ja teki joitain muutoksia kappaleen sanoitukseen.


title: Love Gun

text: Albumin avauskappale, Stanleyn säveltämä ”I Stole Your Love”, on saanut vaikutteita brittiläisen Deep Purple -yhtyeen kappaleesta ”Burn”. Stanley kertoi säveltäneensä "Love Gunin" levyttämisen aikana juuri tietyntapaisia kappaleita, joissa hän pyrki luomaan brittiläisten yhtyeiden kappaleissa esiintyvää tunnelmaa, joista hän oli itse saanut vaikutteita. Stanley on kuvaillut ”I Stole Your Loven” olevan albumin nimikkokappaleen ”velipuoli”, koska hän sävelsi kappaleet samoihin aikoihin.


title: Love Gun

text: Gene Simmons sävelsi kappaleen ”Christine Sixteen” koskettimilla. Paul Stanleyn mukaan Simmons ”varasti” kappaleen nimen häneltä, sillä myös Stanley oli ennen "Love Gunin" äänittämistä säveltämässä samannimistä kappaletta. Simmonsin mukaan soolokitaristi Ace Frehley oli vihannut kappaletta heti ensi kuulemalta, koska hän ei pitänyt sitä riittävän rock-tyylisenä levytettäväksi albumille. Kertomansa mukaan Simmons sävelsi ”Christine Sixteenin” ja kappaleen ”Got Love for Sale” läntisessä Hollywoodissa Sunset Marquis -hotellilla sen jälkeen, kun Kiss oli palannut kiertueeltaan Japanista Yhdysvaltoihin.


title: Love Gun

text: Soolokitaristi Ace Frehley sävelsi albumille kappaleen ”Shock Me”, johon hän oli saanut inspiraation menetettyään tajuntansa sähköiskusta Floridassa ennen yhtyeen konsertin alkua vuonna 1976. Frehley, joka ei ollut ennen laulanut yhtäkään kappaletta, tarjosi aluksi kappaletta Gene Simmonsille. Paul Stanley ja Simmons kuitenkin taivuttelivat Frehleyn laulamaan kappaleen albumille.


title: Love Gun

text:
Paul Stanleyn kappaleessa ”Tomorrow and Tonight” on vaikutteita Mott the Hooplen kappaleesta ”Golden Age of Rock ’n’ Roll”.
Albumin nimikkokappaleen ”Love Gun” Stanley sävelsi päässään yhtyeen ollessa lentokonematkalla Japaniin. ”Love Gun” on Stanleyn mukaan hänen oma suosikkinsa Kissin kappaleista.


title: Love Gun

text: Rumpali Peter Criss sävelsi kappaleen ”Hooligan” yhdessä ystävänsä Stan Penridgen kanssa. Kappaleen nimi on peräisin Crissin isoäidiltä, joka oli kutsunut katujengeihin kuulunutta Crissiä usein huligaaniksi. Myös albumilla äänittäjänä työskennellyt Corky Stasiak osallistui kappaleen sanoituksen kirjoittamiseen, koska albumin tuottaja Eddie Kramer ei ollut tyytyväinen ”Hooliganin” alkuperäiseen kertosäkeeseen, ja sanat oli kirjoitettava uudelleen. Stasiak keksi kappaleen sanoitukseen lauseen ”I’m a hooligan, don’t want to go to school again”, mutta kappale on virallisesti merkitty yksinomaan Crissin ja Penridgen säveltämäksi.


title: Love Gun

text: Gene Simmons sai innoituksen kappaleen ”Almost Human” kirjoittamiseen sen jälkeen, kun hän oli alkanut lukemaan lykantropiasta kertovaa kirjaa. Kappaletta ”Plaster Caster” Simmons on kuvaillut ”oodiksi bändäreille”, ja se on saanut nimensä chicagolaiselta bändäriryhmältä Plaster Casters.


title: Love Gun

text: "Love Gun" äänitettiin New York Cityssä Record Plant -studiolla 3. – 28. toukokuuta vuonna 1977. Albumin tuottajana toimi Eddie Kramer, joka oli tuottanut myös yhtyeen edellisen studioalbumin "Rock and Roll Over" (1976) ja livealbumin "Alive!" (1975). Eddie Kramer valittiin albumin tuottajaksi Gene Simmonsin mukaan Ace Frehleyn ja Peter Crissin mieliksi. Paul Stanley, Gene Simmons ja Peter Criss soittivat albumin kappaleiden pohjaosuudet pitkälti triona, sillä Ace Frehley saapui äänittämään osuutensa albumille vasta toukokuun yhdeksäntenä eli lähes viikkoa myöhemmin albumin äänittämisen alkamisesta. Albumi miksattiin Electric Lady -studiolla ja masteroitiin Sterling Sound -studiolla.


title: Love Gun

text: Eddie Kramerin mukaan ”Paul Stanleyn rytmikitaralle ja Gene Simmonsin bassolle oli vaikea löytää albumille istuvaa soundia.” Ace Frehleyn ja Paul Stanleyn kitaroiden tuli erota toisistaan riittävästi, koska Stanleyn rytmikitaraosuuksien piti erottua selkeästi Frehleyn soolokitaran soitosta. "Rock and Roll Over" -albumiin verrattuna yhtyeen jäsenet olivat kehittyneet muusikoina, mutta parhaan suoritustason löytäminen "Love Gunia" äänitettäessä oli yhtyeelle aiempaa vaikeampi prosessi.


title: Love Gun

text: Yhtyeen jäsenten panos albumin äänittämiseen ja kappaleiden demojen työstämiseen oli merkittävä, sillä esimerkiksi Paul Stanley varasi usein studioaikaa vain itselleen työstääkseen säveltämiään kappaleita valmiiseen muotoon, jonka jälkeen yhtye voisi äänittää lopullisen kappaleen albumille. Myös Gene Simmons työsti säveltämiään kappaleita itsenäisesti, ja Simmonsin kanssa kappaleiden ”Christine Sixteen” ja ”Got Love for Sale” demoversioilla soittavat Eddie Van Halen ja Alex Van Halen, jotka perustivat myöhemmin valtavan suosituksi nousseen Van Halen -yhtyeen. Peter Criss ja Stan Penridge äänittivät yhdessä kappaleen ”Hooligan” demon. Penridgen mukaan he työstivät kaksin myös kappaletta ”Love Bite”, joka ei kuitenkaan päätynyt albumille.


title: Love Gun

text: "Love Gun" on ensimmäinen Kissin albumi, jolla Ace Frehley oli laulajana. Frehley lauloi albumille säveltämänsä kappaleen ”Shock Me”, mutta hän oli laulusuorituksensa aikana hyvin hermostunut.


title: Love Gun

text: Eddie Kramer soitti kappaleessa ”Christine Sixteen” pianoa. Kappaleessa ”Tomorrow and Tonight” yhtyeellä oli nelihenkinen taustalaulajien kuoro, joka äänittäjä Corky Stasiakin mukaan tunnettiin lempinimeltään Kissettes. Kappaleessa ”Almost Human” vieraili lyömsoittimissa Jimmy Maelin, joka oli yhtyeen pitkäaikainen ystävä. Gene Simmons, Paul Stanley ja Ace Frehley sen sijaan kierrättivät osuuksiaan kappaleesta riippuen: Simmons soitti rytmikitaraa kolmessa säveltämässään kappaleessa, Paul Stanley bassoa kappaleessa ”Love Gun” ja soolokitaraa kappaleessa ”I Stole Your Love”, ja Ace Frehley soitti sekä soolo- ja rytmikitaraa että bassoa kappaleessaan ”Shock Me”.


title: Love Gun

text: "Love Gunin" kansikuvituksen maalasi Ken Kelly, joka oli aiemmin tehnyt myös yhtyeen vuoden 1976 studioalbumin "Destroyer" kansikuvan. Kansikuvassa yhtyeen jäsenet esiintyvät monien naisten ympäröimänä. Albumin kannessa useaan eri otteeseen esiintyvä nainen on todellisuudessa Ken Kellyn vaimo.


title: Obie Trice

text: Obie Trice III (s. 14. marraskuuta 1977 Detroit, Michigan) on yhdysvaltalainen rap-artisti. Hän allekirjoitti levytyssopimuksen Shady Recordsin kanssa vuonna 2000 ja julkaisi ensimmäisen levynsä "Cheers" vuonna 2003. Toinen levy "Second Round’s on Me" ilmestyi vuonna 2006. Levyillä vieraileviin artisteihin kuuluvat Eminem, D12, Dr. Dre, Nate Dogg, 50 Cent ja Busta Rhymes. Obiella oli pieni rooli elokuvassa "8 Mile", ja hän esiintyi myös elokuvan soundtrack-levyllä.


title: Obie Trice

text: Obie loukkaantui ampumavälikohtauksessa Detroitin valtatiellä 31. joulukuuta 2005, jossa tuntemattomat henkilöt ampuivat kaksi laukausta Obieta kohti. Toinen luoti osui Obieta päähän, mutta hän pääsi nopeasti sairaalahoitoon ja välttyi vakavilta vammoilta. Luoti on edelleen Obien pään sisällä, koska sen poistaminen on liian vaarallista. Single "Cry Now" käsittelee tapahtumaa.Albumilta "Cheers":


title: Obie Trice

text: Albumilta "Second Round’s On Me":


title: Obie Trice

text: Muut singlet


title: Valence

text: Valence on usean Ranskan kaupungin nimi:


title: Valence

text: Myös seuraavien ranskalaisten kaupunkien nimissä esiintyy Valence:


title: Tapahtumamarkkinointi

text: Tapahtumamarkkinointi on markkinoinnin menetelmä, joka perustuu elämyksiä antavien tapahtumien järjestämiseen jollekin organisaation sidosryhmälle. Tavoitteena on vahvistaa yrityksen tai sen tuotteen brändiä varta vasten suunnitellun ja rakennetun tapahtuman avulla.


title: Tapahtumamarkkinointi

text: Tapahtumamarkkinoinnin asiaa Suomessa on edistänyt Suomen Tapahtumamarkkinointiyhdistys STAY ry. Yhdistys liittyi Markkinointiviestinnän Toimistojen Liitto MTL ry:hyn keväällä 2010.


title: Tapahtumamarkkinointi

text: Alan vuosittaisessa Evento Awards -gaalassa palkitaan onnistuneita suomalaisia tapahtumamarkkinoinnin saavutuksia vuosittain.


title: Tapoa

text: Tapoa on yksi Burkina Fason provinsseista. Se sijaitsee Burkina Fason itäosassa Estin hallintoalueella, viidensadan kilometrin päässä päkaupunki Ouagadougousta. Tapoan pääkaupunki on Diapaga ja suurin kaupunki on Kanchari. Provinssissa on arviolta 506 868 asukasta (vuonna 2018) ja sen pinta-ala on 14 572 neliökilometriä. Sillä on yhteistä rajaa Beninin ja Nigerin kanssa.


title: Tapoa

text: Burkina Fason pääministeri Paramanga Ernest Yonli on kotoisin Tapoasta.


title: Alive II

text: Alive II on yhdysvaltalaisen rockmusiikkia esittävän Kiss -yhtyeen uran toinen livealbumi. Albumin tuotti yhtyeen kanssa jo aiemmin työskennellyt Eddie Kramer, ja levy-yhtiö Casablanca Records julkaisi albumin tuplalevynä 14. lokakuuta 1977. Albumi on äänitetty yhtyeen edellisen studioalbumin "Love Gun" kiertueella 2. huhtikuuta – 28. elokuuta 1977, mutta se sisältää konserteissa taltioitujen kappaleiden ohella myös viisi uutta yhtyeen studiossa äänittämää kappaletta.


title: Alive II

text: Yhdysvalloissa "Alive II" nousi Billboard 200 -albumilistan seitsemännelle sijalle. Albumilta julkaistiin kaksi singleä: konsertissa äänitetty liveversio yhtyeen kappaleesta ”Shout It Out Loud”, ja Sean Delaneyn sekä yhtyeen kitaristi Ace Frehleyn albumille säveltämä uusi kappale ”Rocket Ride”. ”Shout It Out Loud” ylsi Yhdysvalloissa Billboard Hot 100 -singlelistalla 54. sijalle, ja ”Rocket Ride” nousi listan sijalle 39. "Alive II" myi platinaa Yhdysvalloissa ja kultaa Kanadassa, ja se sai positiivisen vastaanoton sekä yhtyeen fanien että lehdistön kriitikoiden keskuudessa.


title: Alive II

text:
”Hard Luck Woman” ja ”Tomorrow And Tonight” ovat studiolevytyksiä, joihin on jälkikäteen lisätty yleisön ääniraita. Ace Frehley ei osallistunut muihin studioäänityksiin kuin ”Rocket Ride”-raitaan. Frehley soitti kappaleen kaikki kitarat ja basson.
Paul Stanley soitti kaikki kitarat kappaleeseen ”Any Way You Want It”, joka on cover-versio Dave Clark Fiven äänityksestä vuodelta 1965.


title: Alive II

text: A-puoli


title: Alive II

text: B-puoli


title: Alive II

text: C-puoli


title: Alive II

text: D-puoli


title: K-Market

text: K-Market (viralliselta toiminimeltään K-Market Oy) on Keskon tytäryhtiö ja päivittäistavaraketju, joka käsittää pieniä ja keskikokoisia elintarvikekauppoja. Sen tunnuslause on "Kaikki hyvä on lähellä", aiemmin tunnuslause oli "Kauppias hoitaa homman". Ketju perustettiin vuonna 1993, kun K-ryhmä (Ruokakesko) kokosi kauppansa valtakunnallisten ketjujen alle. Vuosina 2002−2016 ketjun nimi oli K-market, sitä ennen 1993−2002 KK Market.


title: K-Market

text: K-Market-myymälöitä on suurimmaksi osaksi kaupunkien keskustoissa, lähiöissä ja maaseututaajamissa. Myös joidenkin Neste-huoltoasemien yhteydessä on K-Market. Ne tullaan muuttamaan vuoden 2017 loppuun mennessä Neste K -asemiksi.


title: K-Market

text: K-Market-kauppoja on eri puolella Suomea yhteensä yli 800 kappaletta. Ketju on Keskon kolmesta päivittäistavaraketjusta myymälöiden määrältään selvästi suurin. K-Marketeissa, kuten muissakin K-ryhmän kaupoissa, toimii itsenäinen yrittäjä eli kauppias.


title: K-Market

text: Ruokakesko osti Suomen Lähikaupan marraskuussa 2015. Suomen Lähikauppa Oy muutti nimensä K-Market Oy:ksi elokuussa 2016. K-Marketien määrä lisääntyi tuntuvasti vuosina 2016 ja 2017, koska pääosa Siwoista ja Valintataloista muutettiin K-Marketeiksi.


title: K-Market

text: K-Marketin logo ja myymäläilme uudistettiin keväällä 2016. Uudessa ilmeessä korostuu oranssi väri. Uudistusta varten Kesko tutki kuluttajien tottumuksia ja haki vaikutteita ulkomailta. Uuden myymäläilmeen mukaisten myymälöiden tuotevalikoimassa on tarkoitus kiinnittää huomioita lähialueen asukkaiden toiveisiin. Kaikki K-Marketit sekä noin 400 Siwaa ja Valintataloa on tarkoitus uudistaa vuoden 2018 loppuun mennessä.


title: K-Market

text: K-market Cassa oli elintarvikkeita myyvä halpakauppaketju, jonka liikkeet toimivat itsenäisinä Cassa-nimen alla. Kauppaketju aloitti toimintansa pian Lidlin tultua Suomeen. Kaupoissa myytiin myös kodin käyttötavaraa ja vaatteita Lidlin tapaan. Ketjun ideana oli keskittää tuotevalikoimansa erityisesti omiin merkkeihinsä Euro Shopper- ja Pirkka-tuotteisiin sekä muihin halpoihin tuotteisiin.


title: K-Market

text: Kesko muutti markkinointinimen K-market Cassaksi ja ketjun loputtua kaupat muutettiin K-marketeiksi vuonna 2007, poikkeuksena K-Market Cassa Hämeenlinna joka muuttui K-Supermarketiksi. Pienen halpaketjun pyörittäminen oli Ruokakeskolle liian kallista. Valikoima oli suppea, ei joustanut asiakkaiden toiveiden mukaan eivätkä monet kauppiaat olleet tyytyväisiä ansaintamahdollisuuksiin.


title: K-Market

text: Lopettamisvaiheessa Cassa-kauppoja oli 25. Niiden kauppiassopimukset poikkesivat muiden K-kauppiaiden sopimuksista siinä, että Ruokakesko oli päättänyt valikoimasta, hinnoista ja markkinoinnista. Se omisti myös Cassojen varaston ja kaluston. Kauppias sai liikevaihtoon perustuvan korvauksen, josta maksettiin myös henkilökunnan palkat.


title: Valamon luostarin pääkirkko (Heinävesi)

text: Valamon luostarin pääkirkko eli uusi kirkko Heinävedellä on pyhitetty Kristuksen kirkastumisen muistolle. Ortodoksinen kirkko rakennettiin 1975–1976 ja sen vihki käyttöön arkkipiispa Paavali 5. kesäkuuta 1977 juhlallisin menoin.


title: Valamon luostarin pääkirkko (Heinävesi)

text: Arkkitehti Ivan Kudrjavzevin suunnittelema kirkko edustaa pohjoisvenäläistä kivikirkkoarkkitehtuuria. Kirkon pääosat ovat alttari, kirkkosali ja eteinen. Myös kirkon julkisivun väri, materiaali ja yksikupolisuus ovat pohjoisvenäläisen tyylin mukaisia. Kesäkirkon kirkkosali on neliömäinen ja sen ikonostaasin takainen osa on pyöreä absidi ja sen molemmilla puolilla on vielä pienet puolipyöreät aputilat. Salin keskustassa on korkeakaulainen sipulikupoli jossa olevista ikkunoista pääsee valoa kirkkosaliin.


title: Valamon luostarin pääkirkko (Heinävesi)

text: Pohjoisvenäläisissä ortodoksisissa luostareissa on perinteisesti erillinen talvikirkko. Valamon luostarin talvikirkko on pääkirkon yhteydessä ja se on nimetty luostarin pyhittäjäisien, Sergeija Herman Valamolaisten muistolle. Talvikirkon temppelijuhlaa eli praasniekkaa vietetään vuosittain syyskuun yhdentenätoista päivänä. 1500–1600-lukujen henkeen rakennetun kirkon ikonostaasissa on sekä vanhoja että uudempia ikoneja.


title: Valamon luostarin pääkirkko (Heinävesi)

text: Pääkirkon ohessa kohoaa kellotorni, jossa on 14 kelloa.


title: Valamon luostarin pääkirkko (Heinävesi)

text: Kirkkosalin etuosassa sijaitseva uusi ikonostaasi saatiin käyttöön luostarin 70-vuotisjuhlavuonna, kun uusi alttariseinä vihittiin lauantaina 20. maaliskuuta 2010. Puisen ikonostaasin vuonna 2007 alkaneesta suunnittelusta vastasi johtava ikonitaiteilija Dimitri Mironenko, Pietarin Aleksanteri Nevskin lavran ikonimaalaamosta. Ikonostaasin tyyli on vanhavenäläinen ja siinä on käytetty Laatokan Valamon vanhojen kirkkojen kuvaseinien aiheita. Ikonostaasi veistettiin syksyn 2009 ja kevätalven 2010 välillä Shigrin Pyhän Kolminaisuuden luostarin veljestön puutyöverstaalla Venäjän Kurskin alueella. Keskiruskeaksi petsattu, tammesta ja lehmuksesta tehty alttariseinä toimitettiin Heinävedelle maaliskuun 2010 alussa.


title: Valamon luostarin pääkirkko (Heinävesi)

text: Ainuttakaan vanhaa ikonia ei poistettu luostarin pääkirkosta kuvaseinän uudistamisen tähden. Jotkin ikonit siirtyivät uudelle paikalle. Kuvaseinän keskiosan oikealla puolella sijaitsee edelleen luostarin pääikoneihin kuuluva Konevitsan Jumalanäidin ikoni (1400-luvun loppu tai 1500-luvun alku). Vasemmalla puolella on nyt vastaavalla kunniapaikalla Valamon Jumalanäiti -ikoni (1878), jota myös kunnioitetaan ihmeitätekevänä ikonina. Uuden ikonostaasin alarivin ikonit ja pyhä portti ovat jo Laatokan Valamon edellisen pääkirkon ikonostaasissa olleita ikoneja hopeisine riisoineen. Ikonostaasiin maalattiin 22 uutta ikonia. Esimerkiksi alarivin yläpuolella, toisessa kerroksessa sijaitsevat kirkkovuoden suurista juhlista kertovat pienet ikonit ovat uutta tuotantoa, pietarilaisten ikonimaalareiden Dimitri Mironenkon, Andrei Ponomarovin, Marina Bubnovan ja Marina Tabakovan maalaamia. He toteuttivat myös sivuovissa ovat ylienkelien kuvat ja ikonostaasin ylimmän osan esirukousryhmän (deisis).


title: Valence (Drôme)

text: Valence on Drômen departementin pääkaupunki Kaakkois-Ranskassa, Rhône-joen rannalla noin 100 kilometriä Lyonin eteläpuolella.


title: Valence (Drôme)

text: Vuoden 2012 väestönlaskennan mukaan kaupungissa oli 64 481 asukasta.


title: Valence (Drôme)

text: Liikemies ja urheiluvaikuttaja Louis Nicollin on kotoisin Valencesta.


title: Gene Simmons (albumi)

text: Gene Simmons on KISS-yhtyeen laulajabasisti Gene Simmonsin sooloalbumi. Se julkaistiin vuonna 1978, samaan aikaan yhtyeen kolmen muun jäsenen soololevyjen kanssa.


title: Gene Simmons (albumi)

text: Levyllä on cover-versio Kissin kappaleesta "See You in Your Dreams" (levyltä "Rock and Roll Over"). Albumi pääsi Billboardin albumilistalle sijalle 22 vuonna 1979. Albumi lasketaan kuuluvaksi KISSin levyihin, vaikka muita soittajia yhtyeestä ei albumilla esinny.


title: Naim Süleymanoğlu

text: Naim Süleymanoğlu (syntyjään Naim Suleimanov, 23. tammikuuta 1967 Ptichar, Bulgaria – 18. marraskuuta 2017 Istanbul, Turkki) oli turkkilainen painonnostaja ja olympiavoittaja. Hän voitti urallaan kolme olympiakultaa, seitsemän maailmanmestaruutta ja kuusi Euroopan mestaruutta sekä teki 58 maailmanennätystä.


title: Naim Süleymanoğlu

text: Turkkilaiseen perheeseen Bulgariassa syntynyt Süleymanoğlu nousi painonnoston huipulle jo hyvin nuorena nostaen ensimmäisen maailmanennätyksensä 16-vuotiaana. Pienikokoisena (vain 147 cm) hän sai lempinimen ”Tasku-Herkules”. Süleymanoğlu ei päässyt osallistumaan Los Angelesin olympialaisiin 1984 olympiaboikotin vuoksi.


title: Naim Süleymanoğlu

text: Bulgarian viranomaiset pakottivat turkkilaisen vähemmistön bulgarialaistamaan nimensä ja Süleymanoğlu käytti kansainvälisen uransa alkuvaiheessa nimeä Naum Shalamanov. Maailmancup-matkalla Melbourneessa vuonna 1986 Naum Shalamanov loikkasi Turkkiin, josta hän anoi kansalaisuutta. Hän myös turkkilaisti nimensä "Naim Süleymanoğlu"ksi. Bulgarian ja Turkin välille syntyi kiista siitä mitä maata Naim Süleymanoğlu edustaisi Soulin olympialaisissa 1988. Bulgarian hallitus vaati ja sai miljoona dollaria Turkilta, jotta Süleymanoğlu pääsi edustamaan Turkkia.


title: Naim Süleymanoğlu

text: Süleymanoğlu ei pettänyt uutta kotimaataan, vaan voitti Soulin kisoissa höyhensarjan olympiakultaa. Hän lopetti kilpailemisen 22-vuotiaana voitettuaan maailmanmestaruuden vuonna 1989. Kommunismin kaaduttua Bulgariassa hänen perheensä pääsi muuttamaan Turkkiin. Halu kilpailla oli kuitenkin liian suuri ja Süleymanoğlu palasi vuonna 1991 voittaakseen seuraavana vuonna olympiakultaa Barcelonan kisoissa. Seuraavan olympiadin aikana hän voitti kolme maailmanmestaruutta ja teki useita maailmanennätyksiä.


title: Naim Süleymanoğlu

text: 1996 Atlantan kisat olivat Süleymanoğlun joutsenlaulu. Hän voitti kolmannen olympiakultansa ja ilmoitti jälleen lopettavansa uransa. Mutta vain palatakseen jälleen vuonna 1999 nostolavoille. Hän ei kuitenkaan ollut enää entisenlaisessa kunnossa ja epäonnistui voittamaan mitalin Sydneyssä 2000. Niiden jälkeen hän lopetti lopullisesti 33-vuotiaana.


title: Ace Frehley (albumi)

text: Ace Frehley on hard rock-yhtye KISSin silloisen kitaristin Ace Frehleyn vuonna 1978 julkaistu sooloalbumi. Se on yksi neljästä yhtyeen jäsenten samana vuonna julkaisemasta sooloalbumista.


title: Ace Frehley (albumi)

text: Ainoa hitti yhtyeen jäsenten vuoden 1978 soololevyiltä oli Frehleyn "New York Groove", joka nousi Billboardin listoilla sijalle 13. Kappaleen on säveltänyt Argent-yhtyeen Russ Ballard, joka sai myöhemmin mainetta kirjoittamalla muun muassa Rainbow-yhtyeelle hitit "Since You Been Gone" ja "I Surrender".


title: Ace Frehley (albumi)

text: KISSin soololevyistä Ace Frehleyn albumia myytiin Yhdysvalloissa eniten, platinalevyn verran eli yli miljoona kappaletta. Billboard-albumilistalla se oli korkeimmillaan sijalla 26 vuonna 1979.


title: Drôme

text: Drôme on Kaakkois-Ranskassa, Rhône-Alpesin alueella sijaitseva departementti, joka on saanut nimensä Drôme-nimisen joen mukaan. Departementissa asui vuoden 2006 väestönlaskennan mukaan 468 611 asukasta, ja sen pinta-ala on 6 630 neliökilometriä. Drômen suurimmat kaupungit ovat pääkaupunki Valence, Romans-sur-Isère ja Montélimar.


title: Drôme

text: Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: La Garde-Adhémar, Mirmande, Montbrun-les-Bains ja Le Poët-Laval.


title: Andreas Küttel

text: Andreas Küttel (s. 25. huhtikuuta 1979, Einsiedeln) on sveitsiläinen mäkihyppääjä ja maailmanmestari.


title: Andreas Küttel

text: Ensimmäisen arvokisamitalinsa Küttel voitti vuonna 1996 sijoittuessaan mäkihypyn nuorten MM-kisoissa normaalimäessä kolmanneksi.


title: Andreas Küttel

text: Torinon talviolympialaisissa 2006 Küttel sijoittui normaalimäessä viidenneksi ja suurmäessä kuudenneksi. Hän oli kuudes suurmäessä myös Salt Lake Cityssä vuonna 2002. Kuudes tila tuli myös Kulmista vuonna 2006 lentomäen MM-kisoista. MM-tasolla Küttelillä on yksi maailmanmestaruus, jonka hän voitti Liberecissä 2009 suurmäessä yhden kierroksen kilpailussa. Küttelin muut sijoitukset kymmenen parhaan joukkoon ovat samojen kisojen kuudes sija ja Sapporon 2007 kisojen viides sija, molemmat normaalimäestä.


title: Andreas Küttel

text: Maailmancup-kausi 2005-2006 oli Küttelin läpimurtokausi mäkihypyn terävimmälle huipulle. Kauden päätteeksi hän sijoittui maailmancupin kokonaispisteissä kolmanneksi. Küttel voitti kauden aikana kolme osakilpailua (Kuopio, Harrachov ja Lillehammer) ja sijoittui kolme kertaa kolmanneksi. Kaudella 2006-2007 hän voitti Garmisch-Partenkirchenin uudenvuodenpäivän kilpailun ja sijoittui maailmancupin kokonaiskilpailussa viidenneksi. Kaudella 2007-2008 hän voitti Engelbergin osakilpailun ja oli yhteispisteissä seitsemäs. Maailmancupissa hän on saavuttanut kauden 2007-2008 jälkeen yhteensä 15 palkintokorokepaikkaa.


title: Andreas Küttel

text: Küttelin nykyinen seura on Einsiedeln.


title: Anders Lexell

text: Anders Johan Lexell (24. joulukuuta 1740 Turku – 11. joulukuuta 1784 Pietari, Venäjä) oli suomalainen matemaatikko ja tähtitieteilijä. Venäjällä hänet tunnetaan nimellä Andrei Ivanovitš Leksel. Hänen nimestään on käytetty myös kirjoitusasuja Anders Johann Lexell tai Johann Anders Lexell. Häntä on pidetty suurimpana suomalaisena tieteilijänä, jonka kansainvälinen ura oli huikea.